02021O0830 — LT — 01.02.2022 — 001.001

Šis tekstas yra skirtas tik informacijai ir teisinės galios neturi. Europos Sąjungos institucijos nėra teisiškai atsakingos už jo turinį. Autentiškos atitinkamų teisės aktų, įskaitant jų preambules, versijos skelbiamos Europos Sąjungos oficialiajame leidinyje ir pateikiamos svetainėje „EUR-Lex“. Oficialūs tekstai tiesiogiai prieinami naudojantis šiame dokumente pateikiamomis nuorodomis

Iš dalies keičiamas:









▼B

EUROPOS CENTRINIO BANKO GAIRĖS (ES) 2021/830

2021 m. kovo 26 d.

dėl pinigų finansų įstaigų balansinių straipsnių ir palūkanų normų statistikos (ECB/2021/11)







1 SKIRSNIS

DALYKAS IR TAIKYMO SRITIS

1 straipsnis

Dalykas

Šiose gairėse nustatomi NCB skirti atskaitomybės reikalavimai dėl statistinės informacijos, kurią reikia teikti dėl pinigų finansų įstaigų (PFĮ) balansinių straipsnių ir palūkanų normų, ne PFĮ kredito įstaigų balansinių straipsnių, kredito įstaigų privalomųjų atsargų ir struktūrinių finansinių rodiklių, ir pašto žiro įstaigų (PŽĮ) ir centrinės valdžios statistinės informacijos, kurios reikia suvestiniams pinigų rodikliams ir atitiktiniams parengti. Visų pirma, šiose gairėse nurodoma informacija, kurią NCB turi teikti ECB, apibūdinamas tos informacijos tvarkymas, nustatomas tokios informacijos teikimo dažnis ir laikas bei jos teikimui taikomi standartai.

2 straipsnis

Apibrėžtys

Šiose gairėse taikomos sąvokų apibrėžtys, įtvirtintos Reglamento (ES) 2021/379 (ECB/2021/2) 1 straipsnyje, Europos Centrinio Banko (ES) Nr. 1072/2013 (ECB/2013/34) ( 1 ) 1 straipsnyje ir Europos Centrinio Banko reglamento (ES) Nr. 1074/2013 (ECB/2013/39) ( 2 ) 1 straipsnyje.

Taip pat taikomos šios apibrėžtys:

1) statistinė informacija – statistinė informacija, kaip apibrėžta Tarybos reglamento (EB) Nr. 2533/98 ( 3 ) 1 straipsnio 11 punkte;

2) rengimo laikotarpis – laikotarpis tarp šiose gairėse numatyto nacionalinių centrinių bankų ECB teikiamos statistinės informacijos savalaikiškumo ir ECB duomenų gavimo pabaigos;

3) atsargų bazė – atsargų bazė, kaip apibrėžta Reglamento (ES) 2021/378 (ECB/2021/1) 2 straipsnio 8 punkte;

4) atsargų laikymo laikotarpis – laikymo laikotarpis, kaip apibrėžta Reglamento (ES) 2021/378 (ECB/2021/1) 2 straipsnio 10 punkte.







2 SKIRSNIS

PFĮ BALANSINIAI STRAIPSNIAI

3 straipsnis

Statistinė informacija, kurią reikia teikti dėl centrinių bankų balansinių straipsnių

1. Nacionaliniai centriniai bankai ECB praneša apie šiuos centrinio banko sektoriaus balansinius straipsnius: a) mėnesio pabaigos likučius, nurodytus Reglamento (ES) 2021/379 (ECB/2021/2) I priedo 2 dalies 1 lentelėje, išskyrus: i) indėlių įsipareigojimus, apie kuriuos praneša tik kredito įstaigoms, kurioms taikomi atsargų reikalavimai; ii) grupės vidaus pozicijas; iii) sindikuotąsias paskolas; iv) nominaliojo lėšų sujungimo pozicijas; v) išleistas PRF akcijas / vienetus; vi) suskirstymą pagal paskolų eurais ne finansų bendrovėms grąžinimo terminus; vii) suskirstymą pagal paskolų eurais namų ūkiams ir namų ūkiams paslaugas teikiančioms ne pelno institucijoms grąžinimo terminus ir paskirtį; viii) turimus vertybinius popierius; b) ketvirčio pabaigos likučius, nurodytus Reglamento (ES) 2021/379 (ECB/2021/2) I priedo 3 dalies 2, 3 ir 4 lentelėse; c) mėnesio pabaigos ir ketvirčio pabaigos likučius, nurodytus šių gairių II priedo 1 dalies 1 lentelėje, kai tokių duomenų yra ir galima apskaičiuoti jų įverčius; d) ketvirčio pabaigos likučius, nurodytus šių gairių II priedo 1 dalies 3 lentelėje.

2. Nacionaliniai centriniai bankai ECB pateikia šią statistinę informaciją apie centrinio banko sektoriaus patikslinimus dėl perkainojimo: a) mėnesinius patikslinimus dėl perkainojimo, nurodytus Reglamento (ES) 2021/379 (ECB/20202021/2) I priedo 4 dalies 1A lentelėje, išskyrus: i) grupės vidaus pozicijas; ii) sindikuotąsias paskolas; iii) nominaliojo lėšų sujungimo pozicijas; iv) išleistas PRF akcijas / vienetus; v) suskirstymą pagal paskolų eurais ne finansų bendrovėms grąžinimo terminus; vi) suskirstymą pagal paskolų eurais namų ūkiams ir namų ūkiams paslaugas teikiančioms ne pelno institucijoms grąžinimo terminus ir paskirtį; vii) turimus vertybinius popierius; b) ketvirtinius patikslinimus dėl perkainojimo, nurodytus Reglamento (ES) 2021/379 (ECB/2021/2) I priedo 4 dalies 2A lentelėje; c) mėnesinius ir ketvirtinius patikslinimus dėl perkainojimo, nurodytus šių gairių II priedo 1 dalies 1 lentelėje, kai tokių duomenų yra ir galima apskaičiuoti jų įverčius; d) ketvirtinius patikslinimus dėl perkainojimo, nurodytus šių gairių II priedo 1 dalies 3 lentelėje.

3. Nacionaliniai centriniai bankai ECB pateikia šią statistinę informaciją apie centrinio banko sektoriaus patikslinimus dėl perklasifikavimo: a) mėnesinius patikslinimus dėl perklasifikavimo dėl kiekvieno likučių straipsnio, apie kurį pranešama pagal 1 punkto a papunktį; b) ketvirtinius patikslinimus dėl perklasifikavimo dėl kiekvieno likučių straipsnio, nurodyto Reglamento (ES) 2021/379 (ECB/2021/2) I priedo 3 dalies 2 lentelėje, išskyrus straipsnius, kuriuose daroma nuoroda į paskolų duomenis, suskirstytus pagal likusius grąžinimo terminus; c) mėnesines ir ketvirtines patikslinimus dėl perklasifikavimo, nurodytus šių gairių II priedo 1 dalies 1 lentelėje, kai tokių duomenų yra ir galima apskaičiuoti jų įverčius; d) ketvirtinius patikslinimus dėl perklasifikavimo, nurodytus šių gairių II priedo 1 dalies 3 lentelėje.

4. NCB gauna statistinę informaciją, kurią reikia teikti pagal šį straipsnį, iš savo apskaitos sistemų remdamiesi ECB interneto svetainėje paskelbtomis lentelėmis ( 4 ), kuriose nurodomas sąryšis tarp statistinių ir apskaitos balansinių straipsnių, ir visų pirma taiko šias nuostatas: a) dėl apskaitos straipsnių 9.5 „Kitos vidinės Eurosistemos pretenzijos (grynąja verte)“ ir 10.4 „Kiti vidiniai Eurosistemos įsipareigojimai (grynąja verte)“ NCB nurodo turtą atskirai nuo įsipareigojimų ir teikia bendrą informaciją; b) jeigu apskaitos tikslais reikia teikti bendrą informaciją dėl 14 straipsnio „Perkainojimo sąskaitos“, statistikos tikslais NCB ją pateikia grynąja verte; c) jeigu NCB vidiniais tikslais savo vertybinių popierių portfelius perkainoja kas mėnesį arba dažniau kaip nurodyta Europos Centrinio Banko gairių (ES) 2016/2249 (ECB/2016/34) ( 5 ) 9 straipsnio 2 dalyje, tokį perkainojimą reikia įtraukti į statistinę informaciją, pagal 2 dalį teikiamą kas mėnesį; d) nedarant poveikio apskaitos tikslais atliekamam vertinimui, pranešdami apie turimus ir išleistus vertybinius popierius NCB taiko vieną iš toliau nurodytų vertinimų: i) rinkos vertinimus, nurodytus Europos Parlamento ir Tarybos reglamento (ES) Nr. 549/2013 ( 6 ) A priedo 7 skyriaus 38 punkte, arba ii) apskaitos vertinimus pagal suderintas apskaitos taisykles, įtvirtintas Gairių (ES) 2016/2249 (ECB/2016/34) 9 straipsnyje, kai apskaitos vertinimai smarkiai nenukrypsta nuo rinkos vertės.

5. Kalbant apie ECB balansą, šiame straipsnyje nurodytą statistinę informaciją atitinkamos veiklos srities ECB padalinys pateikia ECB statistikos generaliniam direktoratui.

6. Statistinė informacija, kurią reikia pateikti pagal šį straipsnį, yra suvestinė ir patikrinta pagal 30 straipsnį. Patikslinimų dėl perklasifikavimo ir dėl perkainojimo statistinė informacija pateikiama remiantis šių gairių I priedu.

4 straipsnis

Statistinė informacija, kurią reikia teikti dėl kitų PFĮ balansinių straipsnių

1. Nacionaliniai centriniai bankai ECB praneša apie šiuos kitų PFĮ balansinius straipsnius: a) mėnesio pabaigos likučius, nurodytus Reglamento (ES) 2021/379 (ECB/2021/2) I priedo 2 dalies 1 lentelėje, išskyrus indėlių įsipareigojimus, apie kuriuos praneša tik kredito įstaigos, kurioms taikomi atsargų reikalavimai; b) ketvirčio pabaigos likučius, nurodytus Reglamento (ES) 2021/379 (ECB/2021/2) I priedo 3 dalies 2, 3 ir 4 lentelėse; c) mėnesio pabaigos likučius, susijusius su pakeitimu vertybiniais popieriais ir kitu paskolų perdavimu, nurodytus Reglamento (ES) 2021/379 (ECB/2021/2) I priedo 5 dalies 5b lentelėje; d) mėnesio pabaigos ir ketvirčio pabaigos likučius, nurodytus šių gairių II priedo 1 dalies 2 lentelėje, kai tokių duomenų yra ir galima apskaičiuoti jų įverčius; e) ketvirčio pabaigos likučius, nurodytus šių gairių II priedo 1 dalies 3 lentelėje, kai tokių duomenų yra ir galima apskaičiuoti jų įverčius.

2. Nacionaliniai centriniai bankai ECB pateikia šią statistinę informaciją apie kitų PFĮ patikslinimus dėl perkainojimo: a) mėnesinius patikslinimus dėl perkainojimo, nurodytus Reglamento (ES) 2021/379 (ECB/2021/2) I priedo 4 dalies 1A lentelėje; b) mėnesinius patikslinimus dėl perkainojimo, nurodytus Reglamento (ES) 2021/379 (ECB/2021/2) I priedo 5 dalies 5b lentelėje; c) ketvirtinius patikslinimus dėl perkainojimo, nurodytus Reglamento (ES) 2021/379 (ECB/2021/2) I priedo 4 dalies 2A lentelėje; d) mėnesinius ir ketvirtinius patikslinimus dėl perkainojimo, nurodytus šių gairių II priedo 1 dalies 2 lentelėje, kai tokių duomenų yra ir galima apskaičiuoti jų įverčius; e) ketvirtinius patikslinimus dėl perkainojimo, nurodytus šių gairių II priedo 1 dalies 3 lentelėje, kai tokių duomenų yra ir galima apskaičiuoti jų įverčius.

3. Nacionaliniai centriniai bankai ECB pateikia šią statistinę informaciją apie kitų PFĮ patikslinimus dėl perklasifikavimo: a) mėnesinius patikslinimus dėl perklasifikavimo dėl kiekvieno likučių straipsnio, apie kurį pranešama pagal 1 punkto a papunktį; b) mėnesinius patikslinimus dėl perklasifikavimo dėl kiekvieno likučių straipsnio, apie kurį pranešama pagal 1 punkto c papunktį; c) ketvirtinius patikslinimus dėl perklasifikavimo dėl kiekvieno likučių straipsnio, nurodyto Reglamento (ES) 2021/379 (ECB/2021/2) I priedo 3 dalies 2 lentelėje, išskyrus straipsnius, kuriuose daroma nuoroda į paskolų duomenis, suskirstytus pagal likusius grąžinimo terminus; d) mėnesinius ir ketvirtinius patikslinimus dėl perkainojimo, nurodytus šių gairių II priedo 1 dalies 2 lentelėje, kai tokių duomenų yra ir galima apskaičiuoti jų įverčius; e) ketvirtinius patikslinimus dėl perklasifikavimo, nurodytus šių gairių II priedo 1 dalies 3 lentelėje, kai tokių duomenų yra ir galima apskaičiuoti jų įverčius.

4. Nacionaliniai centriniai bankai ECB pateikia statistinę informaciją apie mėnesinius grynuosius paskolų perdavimus, kaip nurodyta Reglamento (ES) 2021/379 (ECB/2021/2) I priedo 5 dalies 5a lentelėje.

5. Nacionaliniai centriniai bankai ECB, kai yra, pateikia šią statistinę informaciją apie vertybiniais popieriais pakeistas paskolas ar paskolas, kurias ne PFĮ administruojamos PFĮ perduoda kitomis priemonėmis: a) mėnesio pabaigos ne PFĮ administruojamų paskolų likučius, nurodytus šių gairių II priedo 2 dalies 1 lentelėje; b) mėnesio finansinius sandorius su ne PFĮ administruojamų paskolų likučiais, išskyrus paskolų perdavimo poveikį, kaip nurodyta šių gairių II priedo 2 dalies 1 lentelėje.

6. NCB praneša apie perdavimus grynąja verte, likučius, patikslinimus dėl perkainojimo ir patikslinimus dėl perklasifikavimo, kaip nurodyta šių gairių II priedo 2 dalies 2 lentelėje, jeigu NCB yra nurodę PFĮ į ataskaitas, teikiamas pagal Reglamento (ES) 2021/379 (ECB/2021/2) I priedo 5 dalies 5a ir 5b lentelių 1 bloką, įtraukti PFĮ perduotas paskolas, kai administratorius yra kita vidaus PFĮ, kaip numatyta Reglamento (ES) 2021/379 (ECB/2021/2) I priedo 5 dalies 2.3 skirsnyje.

7. Statistinė informacija, kurią reikia pateikti pagal šį straipsnį, yra suvestinė ir patikrinta pagal 30 straipsnį. Patikslinimų dėl perklasifikavimo ir perkainojimo statistinė informacija pateikiama remiantis šių gairių I priedu. Kai tinkama, statistinė informacija, kurią reikia pateikti pagal šį straipsnį, yra apibendrinama pagal 8 straipsnį.

5 straipsnis

Statistinė informacija, kurią reikia teikti dėl pinigų rinkos fondų (PRF) balansinių straipsnių

1. Nacionaliniai centriniai bankai ECB pateikia statistinę informaciją apie ketvirčio pabaigos PRF balansų likučius, kaip nurodyta šių gairių II priedo 3 dalies 1 ir 2 lentelėse.

2. Nacionaliniai centriniai bankai ECB pateikia statistinę informaciją apie ketvirtinius patikslinimus dėl perkainojimo, nurodytus šių gairių II priedo 3 dalies 1 lentelėje. Jeigu pagal Reglamento (ES) 2021/379 (ECB/2021/2) 9 straipsnio 6 dalį kai kuriems ar visiems PRF taikoma nukrypti leidžianti nuostata dėl pranešimo apie patikslinimus dėl perkainojimo, NCB teikia informaciją, dėl kurios galima apskaičiuoti įverčius, kai ji yra susijusi su reikšmingomis sumomis.

3. Nacionaliniai centriniai bankai ECB pateikia statistinę informaciją apie ketvirtinius patikslinimus dėl perklasifikavimo, nurodytus šių gairių II priedo 3 dalies 1 lentelėje.

4. Statistinė informacija, kurią reikia pateikti pagal šį straipsnį, yra suvestinė ir patikrinta pagal 30 straipsnį. Patikslinimų dėl pderklasifikavimo ir dėl perkainojimo statistinė informacija pateikiama remiantis šių gairių I priedu. Kai tinkama, statistinė informacija, kurią reikia pateikti pagal šį straipsnį, yra apibendrinama pagal 8 straipsnį.

6 straipsnis

Statistinė informacija, kurią reikia teikti dėl nepanaudotų PFĮ kredito linijų

1. Nacionaliniai centriniai bankai kas ketvirtį ECB pateikia šią statistinę informaciją apie kitų PFĮ suteiktų nepanaudotų kredito linijų sumas: a) likučius, nurodytus šių gairių II priedo 4 dalies 1 lentelėje, susijusius su kiekvieno ketvirčio mėnesio pabaigos balansu, arba b) likučius, nurodytus šių gairių II priedo 4 dalies 1 lentelėje, susijusius su paskutinio ketvirčio mėnesio pabaigos balansu. Pagal pirmą pastraipą NCB pateikia statistinę informaciją, kai faktiškai jos turi. Kai faktinės informacijos nėra, NCB pateikia įverčius.

2. Nacionaliniai centriniai bankai, kai įmanoma, ECB pateikia statistinę informaciją apie patikslinimus dėl perklasifikavimo dėl kiekvieno likučio, kaip numatyta 1 dalyje.

3. NCB pateikia statistinę informaciją apie nepanaudotas PFĮ kredito linijas, kai įmanoma, nurodydami vieną ar abu toliau išvardytus aspektus: a) nebalansinių straipsnių sumą, kaip apibrėžta Reglamento (ES) Nr. 2016/867 (ECB/2016/13) IV priede; b) nepanaudotas kredito priemones, laikomas keliančiomis vidutinę riziką, vidutinę / mažą riziką ir mažą riziką, kaip nurodyta Reglamento (ES) Nr. 575/2013 I priede. Jeigu NCB nepateikia statistinės informacijos pagal pirmos pastraipos a ir b punktus, NCB pateikia tokią statistinę informaciją laikydamiesi atitinkamų nacionalinių apibrėžčių.

4. Statistinė informacija, kurią reikia pateikti pagal šį straipsnį, yra suvestinė ir patikrinta pagal 30 straipsnį. Patikslinimų dėl perklasifikavimo statistinė informacija pateikiama remiantis šių gairių I priedu. Kai tinkama, statistinė informacija, kurią reikia pateikti pagal šį straipsnį, yra apibendrinama pagal 8 straipsnį.

7 straipsnis

Statistinė informacija, kurią reikia teikti dėl PFĮ paskolų ne finansų bendrovėms pagal ekonominės veiklos rūšį

1. Nacionaliniai centriniai bankai, kai yra, ECB pateikia statistinę informaciją apie ketvirčio pabaigos PFĮ paskolų euro zonos ne finansų bendrovėms likučius, suskirstytus pagal ekonominės veiklos rūšį, remiantis Sąjungos ekonominės veiklos rūšių statistiniu klasifikatoriumi (NACE 2 red.) ( 7 ), kaip numatyta šių gairių II priedo 5 dalyje.

2. Nacionaliniai centriniai bankai ECB jo prašymu pateikia paaiškinimus dėl likučių, apie kuriuos pranešama pagal 1 dalį, perklasifikavimo poveikį, įskaitant patikslinimus dėl perklasifikavimo, apie kuriuos pranešama pagal 4 straipsnio 3 dalį.

3. Statistinė informacija, kurią reikia pateikti pagal šį straipsnį, yra suvestinė ir patikrinta pagal 30 straipsnį.

8 straipsnis

PFĮ balansinių straipsnių apibendrinimas

1. Jeigu NCB taiko PFĮ nukrypti leidžiančias nuostatas pagal Reglamento (ES) 2021/379 ECB/2021/29 straipsnio 1, 2, 4, 6 ir 7 dalis, NCB apibendrina pagal tą reglamentą renkamą statistinę informaciją, kad ji aprėptų visą atskaitingąją visumą ir kad būtų galima rengti mėnesio ir ketvirčio statistinę informaciją, kurią reikia teikti ECB pagal šį skirsnį.

2. Jeigu NCB apibendrina statistinę informaciją pagal 1 dalį, jie taiko bent vieną iš toliau išdėstytų nuostatų: a) informacijos apie trūkstamą suskirstymą atveju įverčiai apskaičiuojami taikant rodiklius, grindžiamus faktinės atskaitingosios visumos poaibiu, laikomu geriausiai perteikiančiu mažų įstaigų padėtį, kaip aprašyta toliau: i) valstybių narių, kurių indėlis į euro zonos suvestinį PFĮ balansą viršija 2 proc., NCB suformuoja šį poaibį taip, kad bendras poaibį sudarančių įstaigų balansas neviršytų 35 proc. nacionalinio suvestinio PFĮ balanso; ii) valstybių narių, kurių indėlis į euro zonos suvestinį PFĮ balansą neviršija 2 proc., NCB suformuoja šį poaibį taip, kad bendras poaibį sudarančių įstaigų balansas neviršytų 35 proc. nacionalinio suvestinio PFĮ balanso, nebent apibendrinant šiuo metodu NCB patirtų didelių išlaidų, ir tokiu atveju NCB gali vietoj to taikyti faktine atskaitingąja visuma grindžiamus rodiklius; iii) jeigu įstaigų, kurioms taikomos nukrypti leidžiančios nuostatos, balansai neviršija 1 proc. nacionalinio suvestinio PFĮ balanso, i ir ii papunkčiuose nustatyti reikalavimai suformuoti faktinės atskaitingosios visumos poaibius netaikomi. Tokiais atvejais NCB gali vietoj to taikyti faktine atskaitingąja visuma grindžiamus rodiklius; b) pagal a punktą ir mažos įstaigos, ir faktinės atskaitingosios visumos poaibis gali būti padalijami į skirtingas grupes pagal įstaigos rūšį; c) jeigu PRF, kuriems pagal Reglamento (ES) 2020/ 2021/379 (ECB/2021/2) 9 straipsnio 1 dalį taikomos nukrypti leidžiančios nuostatos, bendras indėlis viršija 30 proc. nacionalinio PRF balanso, NCB apibendrina su PRF susijusią statistinę informaciją atskirai nuo indėlių bendrovių laikydamiesi vienos iš toliau išdėstytų nuostatų: i) NCB naudoja statistinę informaciją, surinktą iš PRF, kuriems pagal Reglamento (ES) 2021/379 (ECB/2021/2) 9 straipsnio 1 dalį nėra taikomos nukrypti leidžiančios nuostatos, jeigu tokia statistinė informacija yra pakankamai reprezentatyvi apibendrinimo tikslais; ii) NCB apskaičiuoja PRF sektoriaus balansą remdamiesi alternatyviais informacijos šaltiniais bent kartą per metus ir naudoja tuos įverčius kaip apibendrinimo pagrindą, jeigu visiems PRF pagal Reglamento (ES) 2021/379 (ECB/2021/2) 9 straipsnio 1 dalį taikomos nukrypti leidžiančios nuostatos arba jeigu statistinė informacija, surinkta iš PRF, kuriems pagal Reglamento (ES) 2021/379 (ECB/2021/2) 9 straipsnio 1 dalį nėra taikomos nukrypti leidžiančios nuostatos, nėra pakankamai reprezentatyvi apibendrinimo tikslais; d) jeigu statistinė informacija pagal Reglamentą (ES) 2021/379 (ECB/2021/2) yra renkama rečiau ar vėliau nei statistinė informacija, kurią reikia teikti ECB pagal šias gaires, NCB apskaičiuoja trūkstamų laikotarpių statistinę informaciją taikydami vieną iš toliau išdėstytų nuostatų: i) pakartoja informaciją, kurios rezultatai, kaip paaiškėjo, yra tinkami, arba ii) taiko tinkamas statistinio įvertinimo metodus, kad atsižvelgtų į bet kokias tendencijas ar sezoniškumą. Pagal a–d punktus rodiklius ar bet kokius kitus tarpinius skaičiavimus, naudojamus apibendrinimui, galima nustatyti remiantis iš priežiūros institucijų gauta informacija, jeigu tokia informacija tinkamai dera su apibendrintina statistine informacija.

3. Jeigu nacionaliniai centriniai bankai taiko PFĮ nukrypti leidžiančią nuostatą pagal Reglamento (ES) 2021/379 (ECB/2020/2021/2) 9 straipsnio 7 straipsnį, jie atlieka apibendrinimą apskaičiuodami ketvirčio statistinę informaciją, kurią reikia teikti ECB pagal 4 straipsnį, kaip numatyta toliau: a) jeigu NCB renka iš PFĮ statistinę informaciją pagal Reglamentą (ES) 2021/379 (ECB/2021/2) rečiau nei kas ketvirtį, jie gali naudoti tą statistinę informaciją, kad apskaičiuotų trūkstamų laikotarpių statistinę informaciją, arba gali taikyti tinkamus statistinio įvertinimo metodus, kad atsižvelgtų į visas tendencijas ar sezoniškumą; b) jeigu NCB renka iš PFĮ labiau apibendrintą statistinę informaciją pagal Reglamentą (ES) 2021/379 (ECB/2021/2), jie gali naudoti tą statistinę informaciją, kad apskaičiuotų statistinę informaciją, kurią reikia teikti ECB pagal 4 straipsnį, arba gali naudoti tinkamą suskirstymą kaip pagrindą tokiems įverčiams apskaičiuoti; c) jeigu pagal Reglamentą (ES) 2021/379 (ECB/2021/2) NCB renka iš PFĮ ketvirčio statistinę informaciją, į kurią įtraukiama bent 80 proc. euro zonai nepriklausančios valstybės narės, kuriai taikoma nukrypti leidžianti nuostata, rezidentų turimų indėlių, paskolų ir skolos vertybinių popierių bei investicinių fondų akcijų / vienetų, jie apskaičiuoja teiktiną statistinę informaciją remdamiesi ta informacija arba d) jeigu NCB apskaičiuoja teiktiną statistinę informaciją remdamiesi alternatyviais šaltiniais, jie atlieka reikiamas patikslinimus, kad atsižvelgtų į skirtingas sąvokas ir apibrėžtis, taikomas pagal Reglamentą (ES) 2021/379 (ECB/2021/2), palyginti su tomis, kurios yra naudojamos tuose alternatyviuose šaltiniuose.

9 straipsnis

Savalaikiškumas

1. Nacionaliniai centriniai bankai ECB pateikia šiame skirsnyje nurodytą mėnesio statistinę informaciją iki 15-osios darbo dienos po mėnesio, su kuriuo ta informacija yra susijusi, pabaigos darbo dienos pabaigos, kaip numatyta Reglamento (ES) 2021/379 (ECB/2021/2) 7 straipsnio 2 dalyje, ir pagal 32 straipsnyje nurodytą duomenų teikimo kalendorių.

2. Nacionaliniai centriniai bankai ECB pateikia šiame skirsnyje nurodytą ketvirčio statistinę informaciją iki 28-osios darbo dienos po ketvirčio, su kuriuo ta informacija yra susijusi, pabaigos darbo dienos pabaigos, kaip numatyta Reglamento (ES) 2021/379 (ECB/2021/2) 7 straipsnio 3 dalyje, ir pagal 32 straipsnyje nurodytą duomenų teikimo kalendorių.

10 straipsnis

Peržiūra

1. NCB gali peržiūrėti pagal šį skirsnį teikiamą statistinę informaciją, kaip numatyta toliau: a) naujausią ir ankstesnę mėnesio statistinę informaciją, pateiktą pagal 3 ir 4 straipsnius, kuri buvo peržiūrėta, ECB galima teikti bet kada; b) naujausią ketvirčio statistinę informaciją, pateiktą pagal 3 ir 4 straipsnius, kuri buvo peržiūrėta, ECB galima teikti bet kada; c) pagal 3 ir 4 straipsnius pateiktą informaciją, kuri buvo peržiūrėta ir kuri nėra a ir b punktuose nurodyta peržiūrėta informacija, ECB galima teikti ne mėnesio rengimo laikotarpio metu; d) peržiūrėtą statistinę informaciją, pateiktą pagal 5–7 straipsnius, ECB galima teikti bet kada. Pranešę ECB nacionaliniai centriniai bankai gali peržiūrėti c punkte nurodytą statistinę informaciją per mėnesio rengimo laikotarpį, jeigu atlikus peržiūrą smarkiai pagerinama statistinės informacijos kokybė. ECB gali tvarkyti tokią peržiūrėtą informaciją pasibaigus atitinkamam mėnesio rengimo laikotarpiui. ECB praneša atitinkamam NCB, jeigu tokios peržiūrėtos informacijos tvarkymas nukeliamas po mėnesio rengimo laikotarpio pabaigos.

2. ECB prašymu nacionaliniai centriniai bankai ECB pateikia paaiškinimus dėl pagal 1 dalį pateiktos peržiūrėtos informacijos. NCB taip pat pateikia ECB paaiškinimus abiem šiais atvejais: a) NCB pateikia paaiškinimus dėl peržiūrėtos informacijos, kurios (absoliuti) vertė yra bent 5 mlrd. EUR, ir pateikia juos kartu su peržiūrėta informacija ir bet kuriuo atveju iki ECB užbaigs rengti to rengimo laikotarpio duomenis; b) jeigu NCB pateikia peržiūrėtą informaciją per mėnesio rengimo laikotarpį, kaip numatyta 1 dalies antroje pastraipoje, paaiškinimai pateikiami kartu su pateikiama informacija. Pagal pirmą pastraipą teikiamuose paaiškinimuose paaiškinama, ar pateiktos duomenų sekos peržiūrėta informacija yra galutinė ar galbūt dar bus peržiūrima.







3 SKIRSNIS

PFĮ PALŪKANŲ NORMOS

11 straipsnis

Statistinė informacija, kurią reikia teikti dėl PFĮ palūkanų normų statistikos

1. Nacionaliniai centriniai bankai ECB pateikia toliau išvardytą informaciją apie palūkanų normas, kurias PFĮ taiko namų ūkių ir ne finansų bendrovių indėliams ir paskoloms (toliau – PFĮ palūkanų normos arba MIR): a) nacionalinę mėnesio statistinę informaciją, susijusią su likučiais ir naujais sandoriais, kaip nurodyta Reglamento (ES) Nr. 1072/2013 (ECB/2013/34) I priedo 1 ir 2 priedėliuose; b) nacionalinę mėnesio statistinę informaciją, susijusią su naujais sandoriais, kaip nurodyta šių gairių III priedo 1 dalyje. Statistinė informacija, kurią reikia pateikti pagal šį straipsnį, yra suvestinė ir patikrinta pagal 30 straipsnį. NCB teikia tokią informaciją, kai taikytina, remdamiesi šių gairių III priedo 3 dalimi.

▼M1

2. NCB gali taikyti nukrypti leidžiančias nuostatas nuo bet kurio iš toliau nurodytų statistinės atskaitomybės reikalavimų, susijusių su įkaitu ar garantijomis užtikrintoms paskoloms ne finansų bendrovėms taikomomis palūkanomis ir sandorių sumomis: a) Reglamento (ES) Nr. 1072/2013 (ECB/2013/34) I priedo 2 priedėlio 3 lentelės 62–79 rodiklių ir b) Reglamento (ES) Nr. 1072/2013 (ECB/2013/34) I priedo 2 priedėlio 4 lentelės 81, 83 ir 85 rodiklių,

jeigu visų paskolų, esančių atitinkamoje paskolų dydžio kategorijoje ir pradinio palūkanų normos fiksavimo laikotarpio kategorijoje, kaip nurodyta Reglamento (ES) Nr. 1072/2013 (ECB/2013/34) I priedo 2 priedėlio 2 lentelės 37–54 rodikliuose, nacionalinė suvestinė sandorių suma sudaro:

i) mažiau nei 10 proc. nacionalinės suvestinės visų tos pačios dydžio kategorijos paskolų sandorių sumos ir

ii) mažiau nei 2 proc. euro zonos suvestinės tos pačios dydžio kategorijos ir to paties pradinio palūkanų normos fiksavimo laikotarpio kategorijos sandorių sumos.

Nukrypti leidžiančios nuostatos, kurias NCB taiko pagal šią dalį, nedaro poveikio Reglamento (ES) Nr. 1072/2013 (ECB/2013/34) 4 straipsniui.

▼B

3. Jeigu taikomos nukrypti leidžiančios nuostatos pagal 2 dalį, NCB kasmet tikrina ten nurodytas ribines vertes.

12 straipsnis

PFĮ palūkanų normų statistikos apibendrinimas

▼M1

1. Jeigu NCB gauta MIR statistinė informacija dėl imties naudojimo neperteikia atraminės atskaitingosios visumos, NCB sudaro ir peržiūri imtį ir apibendrina statistinę informaciją apie naujų sandorių sumas, siekdami užtikrinti, kad būtų atstovaujama 100 proc. atraminės atskaitingosios visumos, kaip numatyta šių gairių III priedo 2 dalyje.

▼B

2. Jeigu NCB taiko nuostatas, leidžiančias nukrypti nuo PFĮ palūkanų normų statistikos teikimo reikalavimų pagal Reglamento (ES) Nr. 1072/2013 (ECB/2013/34) 4 straipsnį arba šių gairių 11 straipsnio 2 dalį, pagal šių gairių 11 straipsnio 1 dalį teiktina statistinė informacija perkeliama į trūkstamus mėnesio laikotarpius taikant tinkamus statistinio įvertinimo metodus, kad būtų atsižvelgta į informacijos tendencijas ar sezoniškumą.

13 straipsnis

Savalaikiškumas

Nacionaliniai centriniai bankai ECB pateikia 11 straipsnyje nurodytą statistinę informaciją iki 19-osios darbo dienos po mėnesio, su kuriuo ta informacija yra susijusi, pabaigos darbo dienos pabaigos, kaip numatyta Reglamento (ES) Nr. 1072/2013 (ECB/2013/34) 3 straipsnio 4 dalyje, ir pagal 32 straipsnyje nurodytą duomenų teikimo kalendorių.

14 straipsnis

Peržiūra

1. NCB gali peržiūrėti pagal šį skirsnį pateiktą statistinę informaciją bet kada, išskyrus per atitinkamą rengimo laikotarpį, kai NCB gali peržiūrėti tik už ankstesnį ataskaitinį laikotarpį pateiktą statistinę informaciją.

Pranešę ECB nacionaliniai centriniai bankai gali peržiūrėti pagal šį skirsnį pateiktą statistinę informaciją per atitinkamą rengimo laikotarpį, jeigu atlikus peržiūrą smarkiai pagerinama statistinės informacijos kokybė. ECB gali tvarkyti tokią peržiūrėtą informaciją pasibaigus atitinkamam rengimo laikotarpiui. ECB praneša atitinkamam NCB, jeigu tokios peržiūrėtos informacijos tvarkymas nukeliamas po mėnesio rengimo laikotarpio pabaigos.

2. ECB prašymu nacionaliniai centriniai bankai ECB pateikia šiuos paaiškinimus dėl pagal 1 dalį pateiktos peržiūrėtos informacijos: a) paaiškinimus dėl peržiūros, kurią atlikus gerokai smarkiai pagerinama ECB pateiktos statistinės informacijos kokybė; b) paaiškinimus dėl peržiūros, susijusios su statistine informacija, kuri buvo pateikta ECB dėl laikotarpių prieš ankstesnį ataskaitinį mėnesį. Pagal pirmą pastraipą teikiamuose paaiškinimuose paaiškinama, ar pateiktos duomenų sekos peržiūrėta informacija yra galutinė ar galbūt dar bus peržiūrima.







4 SKIRSNIS

ATSKIRI PFĮ BALANSINIAI STRAIPSNIAI IR PALŪKANŲ NORMOS

15 straipsnis

Kredito įstaigų, dėl kurių reikia teikti atskirą statistinę informaciją, nustatymas

1. NCB teikia 16 straipsnyje nurodytą statistinę informaciją dėl kredito įstaigų, kurios yra euro zonos valstybių narių rezidentės, išskyrus: a) ne PFĮ kredito įstaigas; b) mažas įstaigas ir c) kredito įstaigas, kurių bendras turtas yra 100 mln. EUR ar mažesnis, kai ECB valdančioji taryba suteikė atitinkamam NCB leidimą pagal 2 dalį. Siekdamas teikti ECB statistinę informaciją pagal 16 straipsnį atitinkamas NCB gali teikti statistinę informaciją dėl kredito įstaigų grupių. NCB nustato tokias kredito įstaigų grupes pasitarę su ECB.

2. Atitinkamo NCB prašymu ECB valdančioji taryba gali suteikti leidimą taikyti 1 dalies c punkte nurodytą ribinę vertę, jeigu to NCB atskaitomybės naštai būtų padarytas neproporcingas poveikis. Jeigu ECB valdančioji taryba mano, kad to NCB atskaitomybės naštai nebebus daromas neproporcingas poveikis, atitinkamo NCB prašymu ji gali panaikinti leidimą.

3. NCB registruoja 1 dalyje nurodytas kredito įstaigas ir kredito įstaigų grupes Institucijų ir susijusių įmonių duomenų registre (RIAD), sukurtame pagal Europos Centrinio Banko gaires (ES) 2018/876 (ECB/2018/16) ( 8 ).

4. NCB registruoja 1 dalyje nurodytas kredito įstaigas ir kredito įstaigų grupes, kurios yra pagrindinės įstaigos šio skirsnio tikslais, kai taikomas bet kuris iš toliau nurodytų punktų: a) kredito įstaiga yra kredito įstaigų, kurių atskiri MFI duomenys vadovaujantis Gairių ECB/2014/15 17a straipsnio 1 dalimi buvo perduoti ECB už 2021 m. sausio mėn. ataskaitinį laikotarpį, grupės narė; b) kredito įstaiga yra nauja kredito įstaiga, atsirandanti po susijungimo, įsigijimo ar kitokio įmonės reorganizvimo, kuris įvyksta po šių gairių įsigaliojimo; c) kredito įstaiga yra valstybės narės, kuri įsiveda eurą po šių gairių įsigaliojimo, rezidentė, kurią ECB valdančioji taryba, pasikonsultavusi su Statistikos komitetu, pripažino pagrindine įstaiga. Kai Valdančioji taryba, vadovaudamasi pirmos pastraipos c punktu, nustato pagrindines įstaigas, ji apie tai informuoja atitinkamą NCB.

5. Jeigu NCB suteikė leidimą neįtraukti kredito įstaigų, kurių bendras turtas yra 100 mln. EUR ar mažiau, kaip numatyta 1 dalies c punkte, jie peržiūri bendrą kredito įstaigų turtą bent kartą per trejus metus ir atitinkamai įrašo informaciją apie tai į RIAD. Valdančioji taryba informuojama apie tokios peržiūros rezultatus nepagrįstai nedelsiant.

▼M1

6. Kaip numatyta 2 dalyje, Valdančioji taryba gali perduoti Vykdomajai valdybai įgaliojimus suteikti arba atšaukti leidimą taikyti 1 dalies c punkte nurodytą ribinę vertę. Vykdomoji valdyba, įgyvendindama šiuos jai perduotus įgaliojimus, apsvarsto, ar tokios ribinės vertės netaikant, atitinkamų NCB atskaitomybės naštai būtų padarytas neproporcingas poveikis.

▼B

7. Jeigu vykdomoji valdyba pasinaudoja jai pagal 6 dalį perduotais įgaliojimais, jie nepagrįstai nedelsdami praneša valdančiajai tarybai apie visus priimtus sprendimus.

16 straipsnis

Statistinė informacija, kurią reikia teikti dėl atskirų PFĮ balansinių straipsnių ir palūkanų normų (IBSI ir IMIR)

1. Nacionaliniai centriniai bankai ECB pateikia pagal Reglamentą (ES) 2021/379 (ECB/2021/2) surinktą statistinę informaciją apie šiuos atskirus 15 straipsnio 1 dalyje nurodytų kredito įstaigų balansinius straipsnius (IBSI): a) mėnesio pabaigos likučius, nurodytus šių gairių IV priedo 1 ir 2 lentelėse; b) ketvirčio pabaigos likučius, nurodytus šių gairių IV priedo 1 ir 2 lentelėse. Jeigu NCB renka pirmos pastraipos b punkte nurodytą statistinę informaciją kas mėnesį, jie gali vietoj to ECB teikti tokių straipsnių mėnesio pabaigos likučius.

2. Nacionaliniai centriniai bankai ECB pateikia šių gairių IV priedo 1 ir 2 lentelėse nurodytą mėnesio papildomą seką, susijusią su 15 straipsnio 1 dalyje nurodytų kredito įstaigų balansu, kaip numatyta šių gairių I priede. Į tokias papildomas sekas įtraukiamas vienas ar abu šie dalykai: a) patikslinimus dėl perkainojimo ir dėl perklasifikavimo; b) paskolų perdavimai.

3. Nacionaliniai centriniai bankai ECB pateikia šią atskirą PFĮ palūkanų normų (IMIR) statistinę informaciją, surinktą pagal Reglamentą (ES) Nr. 1072/2013 (ECB/2013/34) iš 15 straipsnio 4 dalyje nurodytų pagrindinių įstaigų: a) mėnesines palūkanų normas, taikomas euro zonos rezidentų namų ūkių ir ne finansų bendrovių, nurodytų šių gairių IV priedo 3 lentelėje, indėlių ir paskolų eurais likučiams; b) naujus mėnesio sandorius su euro zonos rezidentų namų ūkių ir ne finansų bendrovių, nurodytų šių gairių IV priedo 3 lentelėje, indėliais ir paskolomis eurais; c) mėnesines palūkanų normas, taikomas naujiems sandoriams su euro zonos rezidentų namų ūkių ir ne finansų bendrovių, nurodytų šių gairių IV priedo 3 lentelėje, indėliais ir paskolomis eurais.

4. Jeigu statistinė informacija pateikiama dėl 15 straipsnio 1 dalyje nurodytų kredito įstaigų grupių, NCB taiko šias nuostatas: a) likučiai, apie kuriuos NCB praneša pagal 1 dalį, apskaičiuojami kaip atskirų grupės narių likučių suma; b) papildoma seka, apie kurią NCB praneša pagal 2 dalį, apskaičiuojama kaip atskirų grupės narių papildomų sekų suma; c) palūkanų normos, apie kurias NCB praneša pagal 3 dalį, apskaičiuojamos kaip svertiniai vidurkiai, o grupės suma apskaičiuojama kaip atskirų grupės narių sumų suma. Jeigu NCB renka grupės informaciją apie kiekvieną įstaigą atskirai, į palūkanų normų vidurkius įtraukiamos tik įstaigos, kurios sudaro nacionalinę MIR imtį ir kurioms nėra taikoma nukrypti leidžianti nuostata; toks pat metodas taikomas grupės sumoms.

5. ECB prašymu ir dėdami visas įmanomas pastangas, nacionaliniai centriniai bankai ECB pateikia paaiškinimus dėl per ataskaitinį mėnesį įvykusių susijungimų ir įsigijimų, kitų įstaigų reorganizavimo atvejų ir paskolų perdavimų, kurie daro poveikį pagal šį straipsnį pateiktai pagrindinių įstaigų statistinei informacijai.

6. ECB gali naudotis ir su Eurosistema dalytis pagal 5 dalį pateiktais paaiškinimais, kad pagrįstų duomenų analizę ir kad būtų tinkamai laikomasi taikytino konfidencialumo režimo.

17 straipsnis

Savalaikiškumas

1. Nacionaliniai centriniai bankai ECB pateikia pagal 16 straipsnio 1 ir 2 teiktiną statistinę informaciją apie 15 straipsnio 4 dalyje nurodytas pagrindines įstaigas iki 15-osios darbo dienos po ataskaitinio laikotarpio, su kuriuo ji yra susijusi, darbo dienos pabaigos ir pagal 32 straipsnyje nurodytą duomenų teikimo kalendorių. Priešingu atveju nacionaliniai centriniai bankai pateikia ECB statistinę informaciją iki 20-osios darbo dienos po ataskaitinio laikotarpio, su kuriuo ji yra susijusi, darbo dienos pabaigos ir pagal 32 straipsnyje nurodytą duomenų teikimo kalendorių.

2. Nacionaliniai centriniai bankai ECB pateikia pagal 16 straipsnio 3 dalį teiktiną statistinę informaciją iki 19-osios darbo dienos po ataskaitinio laikotarpio, su kuriuo ji yra susijusi, darbo dienos pabaigos ir pagal 32 straipsnyje nurodytą duomenų teikimo kalendorių.

18 straipsnis

Peržiūra

1. Jeigu NCB peržiūri statistinę informaciją pagal 10 straipsnį, jie taip pat, kai tinkama, peržiūri pagal 16 straipsnio 1 ir 2 dalis pateiktą IBSI statistinę informaciją.

2. Apie kredito įstaigų, kurios nėra pagrindinės įstaigos, statistinės informacijos, pateiktos pagal 16 straipsnio 1 ir 2 dalis, peržiūrą NCB praneša, dėdami visas įmanomas pastangas.

3. Jeigu NCB peržiūri statistinę informaciją pagal 14 straipsnį, jie taip pat, kai tinkama, peržiūri pagal 16 straipsnio 3 dalį pateiktą IMIR statistinę informaciją.

4. ECB prašymu nacionaliniai centriniai bankai ECB pateikia paaiškinimus dėl pagal šį straipsnį pateiktos peržiūrėtos informacijos.







5 SKIRSNIS

KREDITO ĮSTAIGŲ PRIVALOMOSIOS ATSARGOS

19 straipsnis

Statistinė informacija, kurią reikia teikti dėl atsargų bazės

1. Nacionaliniai centriniai bankai ECB pateikia statistinę informaciją apie šių gairių V priedo 1 dalies 1 lentelėje nurodytus mėnesio pabaigos likučius, susijusius su kredito įstaigų suvestine atsargų baze, apskaičiuota remiantis Reglamentu (ES) 2021/378 (ECB/2021/1).

2. Pagal 1 dalį teikiama statistinė informacija apskaičiuojama remiantis Reglamente (ES) 2021/379 (ECB/2021/2) nurodyta statistine informacija, kurią NCB renka iš kredito įstaigų, kurioms pagal Reglamentą (ES) 2021/378 (ECB/2021/1) taikomi privalomųjų atsargų reikalavimai.

Jeigu tos kredito įstaigos yra mažos, apskaičiuodami suvestinę mėnesio pabaigos atsargų bazę NCB naudoja naujausią ketvirčio pabaigos statistinę informaciją, prieinamą ECB paskelbus pagal šių gairių 4 straipsnį surinktą ketvirčio statistinę informaciją.

3. Nacionaliniai centriniai bankai teikia ECB statistinę informaciją apie šių gairių V priedo 1 dalies 1 lentelėje nurodytą suvestinę vienkartinę sumą, atskaitomą iš kredito įstaigų privalomųjų atsargų, kaip numatyta Reglamento (ES) 2021/378 (ECB/2021/1) 6 straipsnio 2 dalyje.

4. NCB gali bet kada peržiūrėti pagal šį straipsnį teikiamą statistinę informaciją. Jeigu pagal šį straipsnį NCB pateikia peržiūrėtą informaciją po atsargų laikymo laikotarpio pradžios, ECB gali nuspręsti netvarkyti tokios peržiūrėtos informacijos.

Jeigu pranešančioji šalis peržiūri savo atsargų bazę pagal Reglamento (ES) 2021/378 (ECB/2021/1) 7 straipsnio 5 dalį, NCB atitinkamai peržiūri pagal šį straipsnį pateiktą statistinę informaciją.

20 straipsnis

Statistinė informacija, kurią reikia teikti dėl makrosantykių statistikos

Nacionaliniai centriniai bankai ECB pateikia statistinę informaciją apie mėnesio pabaigos likučius, susijusius su makrosantykiu, kaip nurodyta šių gairių V priedo 2 dalies lentelėje.

NCB apskaičiuoja pagal pirmą pastraipą teikiamą statistinę informaciją remdamiesi turima mėnesio statistine informacija, surinkta iš kredito įstaigų pagal Reglamentą (ES) 2021/379 (ECB/2021/2). Jeigu teiktina statistinė informacija valstybei narei netaikytina, atitinkamas NCB nurodo nulinę statistinės informacijos vertę.

21 straipsnis

Savalaikiškumas

Nacionaliniai centriniai bankai ECB pateikia 19 ir 20 straipsniuose nurodytą statistinę informaciją iki paskutinės darbo dienos po atitinkamo atsargų laikymo laikotarpio darbo dienos pabaigos ir pagal 32 straipsnyje nurodytą duomenų teikimo kalendorių.







6 SKIRSNIS

PAŠTO ŽIRO ĮSTAIGOS (PŽĮ) IR CENTRINĖ VALDŽIA

22 straipsnis

Statistinė informacija, kurią reikia teikti dėl PŽĮ ir centrinės valdžios

1. Nacionaliniai centriniai bankai ECB pateikia statistinę informaciją apie šių gairių VI priedo 1 lentelėje nurodytus mėnesio pabaigos likučius įtraukdami: a) PŽĮ duomenų teikimą pagal Reglamento (ES) Nr. 1074/2013 (ECB/2013/39) 3 straipsnį; b) centrinės valdžios sektoriaus piniginius įsipareigojimus ir centrinės valdžios sektoriaus turimus grynuosius pinigus ir euro zonos PFĮ išleistus vertybinius popierius.

2. NCB neprivalo teikti statistinės informacijos pagal šį straipsnį, jeigu nėra 1 dalies a punkte nurodytos statistinės informacijos ir nėra 1 dalies b punkte nurodyto turto ir įsipareigojimų arba jie nėra reikšmingi.

3. Nacionaliniai centriniai bankai ECB pateikia patikslinimus dėl perklasifikavimo dėl kiekvieno likučių straipsnio, apie kurį pranešama pagal 1 dalį, kaip nurodyta šių gairių VI priedo 1 lentelėje.

4. Nacionaliniai centriniai bankai ECB pateikia patikslinimus dėl perkainojimo, kai jie yra reikšmingi, kaip nurodyta šių gairių VI priedo 1 lentelėje.

5. Statistinė informacija, kurią reikia pateikti pagal šį straipsnį, yra suvestinė ir patikrinta pagal 30 straipsnį. Patikslinimų dėl perklasifikavimo ir dėl perkainojimo statistinė informacija pateikiama remiantis šių gairių I priedu.

23 straipsnis

Savalaikiškumas

Nacionaliniai centriniai bankai ECB pateikia šiame skirsnyje nurodytą statistinę informaciją iki 15-osios darbo dienos po mėnesio, su kuriuo ta informacija yra susijusi, pabaigos darbo dienos pabaigos, kaip numatyta Reglamento (ES) Nr. 1074/2013 (ECB/2013/39) 5 straipsnio, ir pagal šių gairių 32 straipsnyje nurodytą duomenų teikimo kalendorių.

24 straipsnis

Peržiūra

1. NCB gali peržiūrėti pagal šį skirsnį teikiamą statistinę informaciją, kaip numatyta toliau: a) naujausią ir ankstesnę mėnesio statistinę informaciją, kuri buvo peržiūrėta, ECB galima teikti bet kada; b) peržiūrėtą mėnesio statistinę informaciją, kuri nėra naujausia ir ankstesnė mėnesio statistinė informacija, galima teikti ne mėnesio rengimo laikotarpio metu. Pranešę ECB nacionaliniai centriniai bankai gali peržiūrėti b punkte nurodytą statistinę informaciją per mėnesio rengimo laikotarpį, jeigu atlikus peržiūrą smarkiai pagerinama informacijos kokybė. ECB gali tvarkyti tokią peržiūrėtą informaciją pasibaigus atitinkamam mėnesio rengimo laikotarpiui. ECB praneša atitinkamam NCB, jeigu tokios peržiūrėtos informacijos tvarkymas nukeliamas po mėnesio rengimo laikotarpio pabaigos.

2. Nacionaliniai centriniai bankai ECB pateikia paaiškinimus dėl pagal 1 dalį pateiktos peržiūrėtos informacijos ECB prašymu ir kaip numatyta toliau: a) NCB pateikia paaiškinimus dėl peržiūrėtos informacijos, kurios (absoliuti) vertė yra bent 5 mlrd. EUR, ir pateikia juos kartu su peržiūrėta informacija ir bet kuriuo atveju iki ECB užbaigs rengti to rengimo laikotarpio duomenis; b) jeigu NCB pateikia peržiūrėtą informaciją per mėnesio rengimo laikotarpį, kaip numatyta 1 dalies antroje pastraipoje, paaiškinimai pateikiami kartu su pateikiama informacija. Pagal pirmą pastraipą teikiamuose paaiškinimuose paaiškinama, ar pateiktos duomenų sekos peržiūrėta informacija yra galutinė ar galbūt dar bus peržiūrima.







7 SKIRSNIS

KREDITO ĮSTAIGŲ STRUKTŪRINIAI FINANSINIAI RODIKLIAI (SFI)

25 straipsnis

Statistinė informacija, kurią reikia teikti dėl kredito įstaigų SFI

1. Nacionaliniai centriniai bankai ECB pateikia informaciją apie kredito įstaigų, kurios yra PFĮ, SFI, kaip numatyta šių gairių VII priede. SFI pateikiami kaip suvestiniai rodikliai ir tikrinami pagal 30 straipsnį.

Nukrypdami nuo pirmos pastraipos, NCB gali teikti ten nurodytą statistinę informaciją naudodami alternatyvius duomenų šaltinius. ECB ir NCB susitarus ECB gali naudoti tokią informaciją kredito įstaigų SFI apskaičiuoti.

2. Jeigu pagal 1 dalį teikiama statistinė informacija neaprėpia visos atskaitingosios visumos, NCB apibendrina tokią statistinę informaciją, kad ji atstovautų visai atskaitingajai visumai.

Nacionaliniai centriniai bankai ECB pateikia paaiškinimus dėl pirmos pastraipos.

3. NCB gali peržiūrėti pagal šį straipsnį pateiktą informaciją per rengimo laikotarpį ir ECB prašymu pateikia paaiškinimus dėl tokios peržiūrėtos informacijos.

26 straipsnis

Savalaikiškumas

Nacionaliniai centriniai bankai ECB pateikia metinę statistinę informaciją dėl 25 straipsnyje nurodytų SFI iki kiekvienų metų kovo mėn. pabaigos ir dėl ankstesnių metų – pagal 32 straipsnyje nurodytą duomenų teikimo kalendorių, išskyrus rodiklį „kredito įstaigų darbuotojų skaičius“, kuris pateikiamas iki kiekvienų metų gegužės mėn. pabaigos ir dėl ankstesnių metų – pagal 32 straipsnyje nurodytą duomenų teikimo kalendorių.







8 SKIRSNIS

NE PFĮ KREDITO ĮSTAIGOS

27 straipsnis

Statistinė informacija, kurią reikia teikti apie ne PFĮ kredito įstaigų balansinius straipsnius

1. Nacionaliniai centriniai bankai ECB praneša apie šiuos ne PFĮ kredito įstaigų balansinius straipsnius: a) mėnesio pabaigos likučius, nurodytus Reglamento (ES) 2021/379 (ECB/2021/2) I priedo 2 dalies 1 lentelėje, išskyrus: i) indėlių įsipareigojimus, apie kuriuos praneša tik kredito įstaigoms, kurioms taikomi atsargų reikalavimai; ii) nominaliojo lėšų sujungimo pozicijas; iii) išleistas PRF akcijas / vienetus; iv) straipsnius, dėl kurių NCB taiko nuostatas, leidžiančias nukrypti nuo statistinių duomenų teikimo reikalavimų pagal Reglamento (ES) 2021/379 (ECB/2021/2) 9 straipsnio 5 dalies b punktą; b) ketvirčio pabaigos likučius, nurodytus Reglamento (ES) 2021/379 (ECB/2021/2) I priedo 3 dalies 2, 3 ir 4 lentelėse, išskyrus straipsnius, dėl kurių NCB taiko nuostatas, leidžiančias nukrypti nuo statistinių duomenų teikimo reikalavimų pagal Reglamento (ES) 2021/379 (ECB/2021/2) 9 straipsnio 5 dalies b punktą.

2. Nacionaliniai centriniai bankai ECB pateikia šią statistinę informaciją apie ne PFĮ kredito įstaigų patikslinimus dėl perkainojimo: a) mėnesinius patikslinimus dėl perkainojimo, nurodytus Reglamento (ES) 2021/379 (ECB/2021/2) I priedo 4 dalies 1A lentelėje, išskyrus: i) nominaliojo lėšų sujungimo pozicijas; ii) išleistas PRF akcijas / vienetus; iii) straipsnius, dėl kurių NCB taiko nuostatas, leidžiančias nukrypti nuo statistinių duomenų teikimo reikalavimų pagal Reglamento (ES) 2021/379 (ECB/2021/2) 9 straipsnio 5 dalies b punktą; b) ketvirtinius patikslinimus dėl perkainojimo, nurodytus Reglamento (ES) 2021/379 (ECB/2021/2) I priedo 4 dalies 2A lentelėje, išskyrus straipsnius, dėl kurių NCB taiko nuostatas, leidžiančias nukrypti nuo statistinių duomenų teikimo reikalavimų pagal Reglamento (ES) 2021/379 (ECB/2021/2) 9 straipsnio 5 dalies b punktą.

3. Nacionaliniai centriniai bankai ECB pateikia šią statistinę informaciją apie ne PFĮ kredito įstaigų patikslinimus dėl perklasifikavimo: a) mėnesinius patikslinimus dėl perklasifikavimo dėl kiekvieno likučių straipsnio, apie kurį pranešama pagal 1 punkto a papunktį; b) ketvirtinius patikslinimus dėl perklasifikavimo dėl kiekvieno likučių straipsnio, nurodyto Reglamento (ES) 2021/379 (ECB/2021/2) I priedo 3 dalies 2 lentelėje, išskyrus straipsnius, dėl kurių NCB taiko nuostatas, leidžiančias nukrypti nuo statistinių duomenų teikimo reikalavimų pagal Reglamento (ES) 2021/379 (ECB/2021/2) 9 straipsnio 5 dalies b punktą.

4. NCB neprivalo teikti statistinės informacijos pagal šį straipsnį bet kuriuo iš šių atvejų: a) nėra reziduojančių ne PFĮ kredito įstaigų arba b) atitinkamas NCB taiko nuostatas, leidžiančias nukrypti nuo statistinės informacijos teikimo reikalavimų pagal Reglamento (ES) 2021/379 (ECB/2021/2) 5 straipsnio 2 dalį visoms reziduojančioms ne PFĮ kredito įstaigoms, kaip numatyta to reglamento 9 straipsnio 5 dalies a punkte.

5. Statistinė informacija, kurią reikia pateikti pagal šį straipsnį, yra suvestinė ir patikrinta pagal 30 straipsnį. Patikslinimų dėl perklasifikavimo ir dėl perkainojimo statistinė informacija pateikiama remiantis šių gairių I priedu.

28 straipsnis

Savalaikiškumas

1. Nacionaliniai centriniai bankai ECB pateikia šiame skirsnyje nurodytą mėnesio statistinę informaciją iki 15-osios darbo dienos po mėnesio, su kuriuo ta informacija yra susijusi, pabaigos darbo dienos pabaigos, kaip numatyta Reglamento (ES) 2021/379 (ECB/2021/2) 7 straipsnio 2 dalyje, ir pagal šių gairių 32 straipsnyje nurodytą duomenų teikimo kalendorių.

2. Nacionaliniai centriniai bankai ECB pateikia šiame skirsnyje nurodytą ketvirčio statistinę informaciją iki 28-osios darbo dienos po ketvirčio, su kuriuo ta informacija yra susijusi, pabaigos darbo dienos pabaigos, kaip numatyta Reglamento (ES) 2021/379 (ECB/2021/2) 7 straipsnio 3 dalyje, ir pagal šių gairių 32 straipsnyje nurodytą duomenų teikimo kalendorių.

29 straipsnis

Peržiūra

1. NCB gali bet kada peržiūrėti pagal šį skirsnį teikiamą statistinę informaciją.

2. ECB prašymu nacionaliniai centriniai bankai pateikia ECB paaiškinimus dėl pagal 1 dalį pateiktos peržiūrėtos informacijos.

Pagal pirmą pastraipą teikiamuose paaiškinimuose paaiškinama, ar pateiktos duomenų sekos peržiūrėta informacija yra galutinė ar galbūt dar bus peržiūrima.







9 SKIRSNIS

TIKRINIMAS, ANKSTESNIŲ DUOMENŲ TEIKIMAS IR PERDAVIMAS

30 straipsnis

Tikrinimas ir paaiškinimai

1. Nepažeidžiant Reglamento (EB) Nr. 2533/98, Reglamento (ES) 2021/379 (ECB/2021/2), Reglamento (ES) Nr. 1072/2013 (ECB/2013/34) Reglamento (ES) Nr. 1074/2013 (ECB/2013/39), NCB stebi ir užtikrina pagal šias gaires Europos Centriniam Bankui teikiamos statistinės informacijos kokybę ir patikimumą.

2. Prieš pateikdami ECB statistinę informaciją pagal šias gaires NCB patikrina, kad informacija atitiktų ECB nustatytus ir išlaikomus linijinius apribojimus, įskaitant, kai tinkama, su duomenų rinkimo dažnių nuoseklumu susijusius linijinius apribojimus.

ECB prašymu nacionaliniai centriniai bankai ECB pateikia paaiškinimus dėl neatitikimų, nustatytų atliekant tokį patikrinimą.

3. Dėl 2 dalyje nurodytų su duomenų rinkimo dažnių nuoseklumu susijusių linijinių apribojimų NCB patikrina, ar: a) ketvirčio statistinė informacija dera su atitinkama pagal 3 ir 4 straipsnius teikiama mėnesio statistine informacija; b) ketvirčio statistinė informacija dera su atitinkama pagal 27 straipsnį teikiama mėnesio statistine informacija; c) pagal 5 straipsnį teikiama statistinė informacija apie PRF balansinius straipsnius dera su atitinkama pagal 4 straipsnį teikiama ketvirčio pabaigos informacija apie kitų PFĮ balansinius straipsnius. Jeigu a punkte nurodyta statistinė informacija nėra nuosekli pagal teikimo dažnį, NCB, dėdami visas įmanomas pastangas, pateikia peržiūrėtą nuoseklią statistinę informaciją, apskaičiuotą taikant įverčius.

4. Naudodami 3 straipsnio 4 dalyje nurodytas sąryšių lenteles NCB stebi, ar mėnesio pabaigos likučiai, apie kuriuos pranešama pagal 3 straipsnio 1 dalies a punktą, dera su bet kuriais iš toliau nurodytų likučių, apie kuriuos pranešama pagal Gaires (ES) 2016/2249 (ECB/2016/34): a) paskutinės mėnesio darbo dienos kasdiene Eurosistemos finansine ataskaita; b) paskutine neapibendrinta savaitės finansine ataskaita už atitinkamą mėnesį. ECB prašymu nacionaliniai centriniai bankai ECB pateikia pirmoje pastraipoje nurodytos nuoseklumo stebėsenos rezultatus ir paaiškinimus dėl likučių neatitikimų.

5. Jeigu NCB praneša apie nereziduojančių kredito įstaigų filialų ir patronuojamųjų įmonių skaičių, kaip nurodyta VII priede, pagal 25 straipsnį, jie užtikrina, kad tokia statistinė informacija nuo 1999 m. derėtų su informacija, įtraukta į PFĮ sąrašą, statistikos tikslais sudaromą pagal Reglamento (ES) 2021/379 (ECB/2021/2) 4 straipsnį.

6. ECB prašymu nacionaliniai centriniai bankai ECB pateikia paaiškinimus dėl pagal šias gaires pateiktos statistinės informacijos pokyčius, įskaitant pateiktos statistinės informacijos trūkius palyginti su ankstesniu ataskaitiniu laikotarpiu.

7. Jeigu NCB apskaičiuoja pagal šias gaires teiktiną statistinę informaciją, ECB prašymu jie ECB pateikia paaiškinimus.

31 straipsnis

Ankstesnių duomenų teikimo reikalavimai įvedant eurą

1. Jeigu euro zonai nepriklausanti valstybė narė įsiveda eurą po šių gairių įsigaliojimo, tos valstybės narės nacionalinis centrinis bankas ECB pateikia: a) statistinę informaciją apie PFĮ balansinių straipsnių statistiką, įskaitant PRF balanso statistiką, už visus ataskaitinius laikotarpius nuo tos valstybės narės stojimo į Sąjungą ir bet kuriuo atveju bent už trejus metus iki euro įvedimo toje valstybėje narėje; b) statistinę informaciją apie PFĮ balansinių straipsnių statistiką už trejus metus iki valstybės narės stojimo į Sąjungą, nebent su ECB būtų sutarta kitaip.

2. Eurą įvedančių valstybių narių NCB rengia 1 dalyje nurodytą statistinę informaciją taip, tarsi ta valstybė narė būtų euro zonos dalis per visus ataskaitinius laikotarpius. Šiuo tikslu NCB gali naudoti statistinę informaciją, kuri buvo pateikta ECB iki euro įvedimo valstybėje narėje pagal atskaitomybės schemas, kurias ECB pritaikė euro zonai nepriklausančioms valstybėms narėms. NCB teikia statistinę informaciją pagal reikalavimus, kurie buvo keliami euro zonos valstybėms narėms per atitinkamus ataskaitinius laikotarpius, nebent ECB ir atitinkamas NCB susitartų kai kurios statistinės informacijos neteikti.

3. Euro zonos valstybių narių nacionaliniai centriniai bankai ECB praneša apie pozicijas, susijusias su rezidentais euro zonai nepriklausančiose valstybėse narėse, kurios įveda eurą po šių gairių įsigaliojimo, dėl PFĮ balansinių straipsnių statistikos už trejus metus iki euro įvedimo, nebent su ECB būtų sutarta kitaip. NCB praneša tik apie tų pozicijų, kurių duomenys buvo pateikti pagal Reglamentą (ES) 2021/379 (ECB/2021/2) ir kurios viršija 50 mln. EUR, mėnesio likučius. NCB taip pat gali savanoriškai pranešti apie mažesnius nei 50 mln. EUR tokių pozicijų likučius.

32 straipsnis

Duomenų teikimo kalendorius

Iki kiekvienų metų rugsėjo mėn. pabaigos ECB pateikia nacionaliniams centriniams bankams tikslias duomenų teikimo datas duomenų teikimo kalendoriuje. NCB teikia pagal šias gaires teiktiną statistinę informaciją laikydamiesi to duomenų teikimo kalendoriaus.

33 straipsnis

Perdavimas

1. NCB perduoda pagal šias gaires teiktiną statistinę informaciją ECB nurodytomis elektroninėmis priemonėmis. Tokiems elektroniniams statistinės informacijos mainams sukurtas statistinių duomenų pranešimo formatas yra ECBS suderintas formatas.

2. Jeigu 1 dalis netaikoma, gavę išankstinį ECB sutikimą NCB gali naudoti kitas statistinės informacijos perdavimo priemones.







10 SKIRSNIS

SUPAPRASTINTA DALINIŲ PAKEITIMŲ PROCEDŪRA TVARKA IR SKELBIMAS

34 straipsnis

Supaprastinta dalinių pakeitimų procedūra

Atsižvelgdama į Statistikos komiteto nuomones, ECB vykdomoji valdyba atlieka visus būtinus techninius dalinius priedų pakeitimus, jeigu dėl tokių pakeitimų nepasikeičia pagrindinė konceptuali sistema ir nedaromas poveikis atskaitingųjų agentų atskaitomybės naštai valstybėse narėse. Apie tokius pakeitimus vykdomoji valdyba nedelsdama informuoja valdančiąją tarybą.

35 straipsnis

Skelbimas

NCB neskelbia nacionalinių indėlių į mėnesinius euro zonos piniginius suvestinius duomenis ir jų atitiktinius, kol tokių suvestinių duomenų nepaskelbia ECB. Jeigu NCB skelbia tokią informaciją, ji turi būti tokia pat, kaip informacija, kuri buvo įtraukta į naujausius paskelbtus euro zonos suvestinius duomenis. Jeigu NCB atgamina ECB paskelbtus euro zonos suvestinius duomenis, jie juos atgamina tiksliai.







11 SKIRSNIS

PIRMASIS DUOMENŲ TEIKIMAS IR PEREINAMOJO LAIKOTARPIO NUOSTATOS

36 straipsnis

Pirmasis duomenų teikimas

1. Pirmą kartą teikiant pagal šias gaires teiktiną mėnesio statistinę informaciją pateikiama 2022 m. sausio mėn. statistinė informacija.

2. Pirmą kartą teikiant pagal šias gaires teiktiną ketvirčio statistinę informaciją pateikiama 2022 m. pirmojo ketvirčio statistinė informacija. Už 2021 m. ketvirtąjį ketvirtį teiktina ketvirčio statistinė informacija teikiama remiantis Gairių ECB/2014/15 dėl pinigų ir finansų statistikos II priedo 1, 4, 7, 19 ir 20 dalimis.

3. Pirmą kartą teikiant pagal šias gaires teiktiną metinę statistinę informaciją pateikiama 2021 m. statistinė informacija.

37 straipsnis

Pereinamojo laikotarpio nuostatos

1. Dėl laikotarpio nuo 2021 m. balandžio 15 d. iki 2022 m. vasario 1 d., kai NCB teikia IBSI informaciją pagal Gairių ECB/2014/15 dėl pinigų ir finansų statistikos 17a straipsnį, jie nustato kredito įstaigas, dėl kurių tokią informaciją reikia teikti pagal šių gairių 15 straipsnį. Nacionaliniai centriniai bankai ECB pateikia tokią informaciją laikydamiesi šių gairių 17 straipsnyje nustatytų savalaikiškumo reikalavimų už laikotarpį nuo 2021 m. balandžio 15 d. iki 2022 m. vasario 1 d.

2. Dėl laikotarpio nuo 2021 m. balandžio 15 d. iki 2022 m. vasario 1 d., kai NCB teikia IMIR informaciją pagal Gairių ECB/2014/15 dėl pinigų ir finansų statistikos 17a straipsnį, jie teikia tokią informaciją dėl pagrindinių įstaigų, nurodytų šių gairių 15 straipsnio 4 dalyje. Nacionaliniai centriniai bankai ECB pateikia tokią informaciją laikydamiesi šių gairių 17 straipsnyje nustatytų savalaikiškumo reikalavimų už laikotarpį nuo 2021 m. balandžio 15 d. iki 2022 m. vasario 1 d.

3. Dėl laikotarpio nuo 2021 m. birželio 26 d. iki 2022 m. vasario 1 d. NCB teikia statistinę informaciją, surinktą iš ne PFĮ kredito įstaigų pagal Reglamento (ES) 2021/379 (ECB/2021/2) 17 straipsnio 2 dalį, kaip numatyta šių gairių 8 skirsnyje. Nacionaliniai centriniai bankai ECB pateikia tokią informaciją ne vėliau nei iki 2022 m. balandžio 29 d.







12 SKIRSNIS

BAIGIAMOSIOS NUOSTATOS

38 straipsnis

Įsigaliojimas

1. Šios gairės įsigalioja tą dieną, kai apie jas pranešama valstybių narių, kurių valiuta yra euro, nacionaliniams centriniams bankams.

2. Valstybių narių, kurių valiuta yra euro, nacionaliniai centriniai bankai ir ECB šias gaires vykdo nuo 2022 m. vasario 1 d.

39 straipsnis

Adresatai

Šios gairės skirtos visiems Eurosistemos centriniams bankams.









I PRIEDAS

PRANEŠIMAS APIE PATIKSLINIMUS IR SANDORIŲ IŠVEDIMAS

1 DALIS

Bendrasis sandorių išvedimo procedūros aprašymas

Finansiniai sandoriai yra grynasis finansinio turto įsigijimas arba grynasis kiekvienos rūšies finansinės priemonės įsipareigojimų prisiėmimas, t. y. visų per atitinkamą ataskaitinį laikotarpį įvykusių finansinių sandorių suma. Pinigų finansų įstaigų (PFĮ) balansinių straipsnių sandorių išvedimo sistema grindžiama Europos regioninių ir nacionalinių sąskaitų sistema (toliau – 2010 m. ESS), nustatyta Europos Parlamento ir Tarybos reglamentu (ES) Nr. 549/2013 ( 9 ). Nuo šio tarptautinio standarto prireikus nukrypstama ir dėl duomenų turinio, ir dėl statistinių sąvokų pavadinimų. Šis priedas aiškinamas vadovaujantis 2010 m. ESS, nebent Reglamento (ES) Nr. 2021/379 (ECB/2021/2) ( 10 ) ar šių gairių nuostatos būtų akivaizdžiai ar numanomai viršesnės.

Balansinių straipsnių statistikos srityje ECB apskaičiuoja sandorius kiekviename turto ir įsipareigojimų straipsnyje nustatydamas skirtumą tarp likučių ataskaitinio laikotarpio pabaigoje ir išskaičiuodamas su sandoriais nesusijusių pokyčių poveikį (toliau – patikslinimai). Jos suskirstomos į pagrindines kategorijas „patikslinimai dėl perklasifikavimo“, „patikslinimai dėl perkainojimo“ ir „valiutos kurso patikslinimai“. Nacionaliniai centriniai bankai (NCB) apie patikslinimus dėl perklasifikavimo ir patikslinimus dėl perkainojimo praneša ECB, kad tą su sandoriais nesusijusį poveikį apskaičiuojant sandorius būtų galima išskaičiuoti. Valiutos kurso patikslinimus paprastai nustato ECB. Sandoriai apskaičiuojami kaip grynieji sandoriai, t. y. nėra keliamas reikalavimas nustatyti bendrus finansinius sandorius ar apyvartą. Finansiniai sandoriai paprastai turėtų būti vertinami pagal sandorio vertę, t. y. vertę, kuria įsigyjamas ir (arba) realizuojamas turtas ir (arba) sukuriami, likviduojami ar iškeičiami įsipareigojimai, ir ji nebūtinai sutampa su rinkos kaina arba turto tikrąja verte sandorio metu. Į sandorio vertę neįtraukiami mokesčiai už paslaugas, mokesčiai, komisiniai atlyginimai ar panašūs mokėjimai už paslaugas, teikiamas vykdant sandorį.

Šiame priede apžvelgiama sandorių išvedimo metodika naudojant balansinių straipsnių statistiką. 2 dalyje dėmesys sutelkiamas į NCB pranešimo apie patikslinimus ECB principus ( 11 ). 3 dalyje apžvelgiamos specialios pritaikomosios nuostatos dėl balansinių straipsnių statistikos kompiliavimo sistemos.

Papildoma informacija ir skaitiniai pavyzdžiai pateikiami ECB interneto svetainėje paskelbtame vadove dėl PFĮ balanso statistikos.

2 DALIS

NCB pranešimas apie patikslinimus ECB

1. Pagrindiniai patikslinimų principai

Patikslinimams dėl perklasifikavimo ir perkainojimo taikoma ta pati dvigubo įrašo apskaitos sistema, kaip likučių atveju, tad jos yra subalansuotos. Kai dėl skirtingų vertinimų, taikomų statistiniam balansui, palyginti su apskaitos balansu, t. y. statistinių ir apskaitos balansų neatitikties atveju, reikalingas balansuojamasis straipsnis, tai turėtų būti įrašoma į „likusius įsipareigojimus“ (atitinkamai kaip teigiama ar neigiama suma).

Indėlių palūkanas, paskolas ir išleistus ir laikomus skolos vertybinius popierius reikėtų įrašyti kaupiamuoju principu, bet jokiu būdu negalima įrašyti kaip sandorio su atitinkama priemone. Paskolų ir indėlių atveju tai užtikrinama Reglamento (ES) Nr. 2021/379 (ECB/2021/2) II priedo 2 dalyje įtvirtintu reikalavimu su tokiomis priemonėmis susijusias sukauptas palūkanas įrašyti į „likusį turtą“ ir „likusius įsipareigojimus“. Tačiau reglamente nėra taisyklių dėl to, kaip elgtis su sukauptomis palūkanomis už išleistus ar laikomus skolos vertybinius popierius. Faktiškai sukauptos palūkanos yra neretai glaudžiai susijusios su rinkos kainomis ir jas sunku atskirti nuo apskaitos kainos, nurodytos statistiniame balanse. Siekiant užtikrinti, kad duomenys būtų nuoseklūs ir juos būtų galima palyginti tarpvalstybiniu lygmeniu, reikėtų taikyti šiuos principus:

a) jeigu sukauptos palūkanos yra glaudžiai susijusios su apskaitos kaina, nurodyta statistiniame balanse, joms turėtų būti taikomas patikslinimas dėl perkainojimo;

b) jeigu sukauptos palūkanos nėra įtrauktos į likutį, susijusį su atitinkamais vertybiniais popieriais statistiniame balanse, jos įrašomos prie „likusio turto“ ar „likusių įsipareigojimų“ ir nėra laikomos patikslinimu dėl perkainojimo.

Šis siūlomas metodas taip pat išdėstytas šiose gairėse nustatytuose ataskaitų teikimo reikalavimuose (žr. II priedo 1 dalį).

Kai pranešama apie mėnesinį patikslinimą, jis gali padaryti poveikį kas ketvirtį pateikiamų straipsnių išskaidymui. Reikėtų užtikrinti dviejų duomenų rinkinių nuoseklumą, t. y., kai taikytina, mėnesinių patikslinimų suma turi būti lygi ketvirtiniam patikslinimui. Jeigu yra nustatyta ketvirtinių patikslinimų riba arba neįmanoma nustatyti visų ketvirtinių patikslinimų ar jų neįmanoma nustatyti taip pat išsamiai, kaip mėnesiniai patikslinimai, patikslinimas apskaičiuojamas taip, kad būtų išvengta neatitikimų su patikslinimu, apie kurį pranešama pateikiant mėnesinius duomenis.

2. Patikslinimai dėl perklasifikavimo

„Patikslinimai dėl perklasifikavimo“ apima visus ataskaitinio sektoriaus balanso pokyčius, kurių atsiranda dėl atskaitingosios visumos sudėties ir struktūros pokyčių, finansinių priemonių ir sandorio šalių klasifikavimo pokyčių, statistinių apibrėžčių pakeitimų ir (dalinio) ataskaitų teikimo klaidų ištaisymo; dėl visų šių dalykų nutrūksta seka ir dėl to nukenčia dviejų vienas po kito einančių laikotarpių pabaigos likučių palyginamumas. Euro zonos plėtrą galima laikyti ypatingu perklasifikavimo atveju.

NCB pateikia duomenis apie patikslinimus dėl perklasifikavimo, kaip numatyta šiose gairėse, naudodami duomenis, kuriuos tiesiogiai pateikia atskaitingoji visuma, priežiūros būdu gautą informaciją, patikimumo patikrinimus, ad hoc tyrimus (pvz., susijusius su išskirtimis), nacionalinius statistikos reikalavimus, informaciją apie atskaitingąją visumą papildžiusius ar palikusius subjektus ir visus kitus jiems prieinamus šaltinius. NCB nustato perklasifikavimo sukeltus likučių pokyčius ir įrašo grynąją sumą. Grynasis likučių padidėjimas dėl perklasifikavimo įrašomas su teigiamu ženklu, grynasis likučių sumažėjimas – su neigiamu ženklu.

NCB gali parengti patikslinimų dėl perklasifikavimo įverčius, visų pirma, kai nėra informacijos arba ji nėra kokybiška. Nesitikima, kad ECB atliks ex post patikslinimus, išskyrus atvejus, kai NCB nustato staigius perklasifikavimo sukeliamus galutinių duomenų pokyčius ir NCB negali laiku to ištaisyti. Tokiu atveju ECB gali taikyti ex post patikslinimus susitaręs su atitinkamu NCB.

Iš principo NCB pateikia „patikslinimai dėl perklasifikavimo“ dėl kiekvieno šiose gairėse nurodyto straipsnio. Tais atvejais, kai apskaičiuotosios perklasifikavimo sumos NCB nuosavame balanse neviršija 5 mln. EUR arba 50 mln. EUR suvestiniame kitų atskaitingųjų agentų balanse, NCB gali pateikti patikslinimų dėl perklasifikavimo sumas, kurios yra nulis, arba pranešti apie trūkstamą vertę. Tokių ribų paskirtis – padėti NCB nuspręsti, ar rengti patikslinimus ar ne. Tačiau, kai, neatsižvelgiant į ribą, renkama palyginti išsami informacija, NCB gali būti netikslinga taikyti tokią ribą. Toks lankstumas nedaro poveikio per ataskaitinį laikotarpį pateikiamų duomenų, taip pat mėnesinių ir ketvirtinių duomenų nuoseklumo reikalavimui, kaip aprašyta toliau.

Laikydamiesi peržiūros politikoje nustatytų ribų NCB ištaiso pateiktų likučių duomenų klaidas, kai jų nustatoma. Idealiu atveju taikant patikslinimus likučių klaida ištaisoma visiškai, ypač kai tokia klaida yra susijusi su vienu ar ribotu laikotarpiu. Tokiu atveju seka nenutrūksta. Tačiau, jeigu klaida yra susijusi su istoriniais duomenimis ir ankstesni duomenys nėra koreguojami arba patikslinimai taikomi tik ribotam laikotarpiui, tarp pirmojo laikotarpio, per kurį tam tikras skaičius buvo pakoreguotas, ir paskutinio laikotarpio, kuriame yra neteisingas skaičius, seka nutrūksta. Tokiu atveju NCB nustato trūkio dydį ir įrašo patikslinimą į „patikslinimus dėl perklasifikavimo“. Panašūs metodai taikomi keičiant statistines apibrėžtis, kai tai daro poveikį pateiktiems duomenims, ir koreguojant trūkius, kurių gali atsirasti dėl statistinio apibendrinimo metodų taikymo, pakeitimo ar nebetaikymo.

Turto perleidimo laikymo sandoriais riba nustatoma atsižvelgiant į dviejų atskirų institucinių vienetų, vykdančių veiklą remiantis tarpusavio susitarimu, buvimą. Tačiau, jeigu turtas perleidžiamas įsteigus ar panaikinus institucinį vienetą, tai turėtų būti laikoma „patikslinimai dėl perklasifikavimo“. Visų pirma, jeigu po susijungimo ar įsigijimo vienas ar daugiau institucinių vienetų panaikinama, visos kryžminės pozicijos, buvusios tarp susijungiančių įstaigų, yra užskaitomos, kai vienetai išbraukiami iš sistemos, ir turi būti atitinkamai įrašomi patikslinimai dėl perklasifikavimo. Įmonės padalinių duomenys tvarkomi simetriškai.

3. Patikslinimai dėl perkainojimo

Pagal šias gaires teikiamus „patikslinimus dėl perkainojimo“ NCB paprastai parengia remdamiesi atskaitingųjų agentų tiesiogiai pateiktais duomenimis. Tačiau NCB taip pat gali įvykdyti tokius ataskaitų teikimo reikalavimus netiesiogiai (pvz., tiesiogiai rinkdami sandorių duomenis) arba naudodami kiekvieno vertybinio popieriaus duomenis ar kitus atskaitingosios visumos pateiktus duomenis ir bet kuriuo atveju prireikus gali rinkti iš atskaitingųjų agentų papildomus duomenis.

4. Valiutų kurso patikslinimai

Tarp laikotarpio pabaigos ataskaitinių datų keičiantis valiutų kursams euro atžvilgiu keičiasi turto ir įsipareigojimų užsienio valiuta vertė, kai ji išreiškiama eurais. NCB turėtų teikti turto ir įsipareigojimų užsienio valiuta duomenis eurais pagal ECB pagrindinius valiutos keitimo kursus, galiojančius tą dieną, su kuria yra susiję duomenys. Kadangi visi likučių pokyčiai, susiję su valiutų kursų pakeitimais, yra vertės padidėjimas / sumažėjimas ir nėra finansiniai sandoriai, reikėtų nustatyti vertinimo poveikį, kad jį būtų galima atskirti nuo sandorių. Su valiutų kurso pakeitimais susijusiuose patikslinimuose dėl perkainojimo taip pat gali būti vertinimo pokyčių, atsirandančių dėl sandorių su turtu / įsipareigojimais, t. y. realizuoto pelno / nuostolių; tačiau nacionalinė praktika šiuo požiūriu skiriasi.

ECB paprastai gauna reikiamus valiutų kurso patikrinimus remdamasis NCB pateikta statistine informacija. Jeigu NCB gal parengti tikslesnius valiutų kurso patikslinimus, jie gali susitarti su ECB, kad pateiks valiutų kurso patikslinimus, kuriuos ECB naudos sandoriams nustatyti.

3 DALIS

Specialiosios taisyklės ir pritaikomosios nuostatos

1. Pinigų rinkos fondai

NCB pateikia su pinigų rinkos fondais (PRF) susijusius patikslinimų duomenis vykdydami savo ataskaitų teikimo prievoles dėl „patikslinimų dėl perklasifikavimo“ ir „patikslinimo dėl perkainojimo“. Apie tokius patikslinimus taip pat atskirai pranešama dėl PRF pagal specialią ketvirtinių ataskaitų teikimo schemą.

NCB praneša apie patikslinimus dėl perklasifikavimo, jeigu pasikeičia PRF atskaitingoji visuma, kaip apibrėžta Reglamento (ES) Nr. 2021/379 \(ECB/2021/2) 2 straipsnyje, dėl subjektų, kuriems išduotas PRF leidimas, veiklos aprėpties pakeitimų, kaip nustatyta Europos Parlamento ir Tarybos reglamente (ES) 2017/1131 ( 12 ). PRF atskaitingosios visumos pokytis dėl fondo investavimo politikos pakeitimo įrašomas kaip finansinis sandoris, o ne perklasifikavimas. Mat investuotojai turi susitarti dėl bet kokio investavimo politikos pakeitimo iki pakeitimo, tad tai laikoma aktyviu investiciniu sprendimu.

Reglamento (ES) Nr. 2021/379 [(ECB/2021/2) 9 straipsnio 6 dalyje numatyta, kad NCB gali leisti kai kuriems ar visiems PRF nukrypti nuo pranešimo apie patikslinimus dėl perkainojimo reikalavimų. Tokiais atvejais NCB vis dėlto turėtų teikti informaciją apie tiksliausio įverčio bazę, jeigu vertinamos sumos yra reikšmingos, kaip numatyta šių gairių 5 straipsnio 2 dalyje.

PRF turto patikslinimai dėl perkainojimo apskaičiuojami laikantis visiems PRF taikomos bendros tvarkos. Kalbant apie įsipareigojimus, teigiami PRF akcijų / vienetų vertės pokyčiai tradiciškai laikomi sandoriais, kartu su indėlių palūkanų mokėjimu (priešingai nei kaupimas), t. y. atitinkamas perkainojimo įrašas turto pusėje būtų ne „pinigų rinkos fondo akcijos / vienetai“, o „likę įsipareigojimai“. Tačiau tais atvejais, kai dėl fondo turto nuostolių sumažėja PRF akcijų / vienetų kaina, to negalima lyginti su palūkanų mokėjimu. Atsižvelgiant į tai, Reglamento (ES) Nr. 2021/379 (ECB/2021/2) 4 dalies 1A lentelėje pateikiami reikalavimai dėl PRF akcijų / vienetų patikslinimų dėl perkainojimo ir, kai tinkama, NCB turėtų naudoti šį straipsnį subalansuodami kainų perkainojimą turto pusėje. Turėtų būti paskirstoma taip, kad būtų aprėpiamas tik faktinis kainos perkainojimas, perteikiamas kaip PRF akcijų / vienetų vertės pokyčiai.

2. Atskirų PFĮ balanso straipsnių (IBSI) statistika

Pagal šių gairių 16 straipsnio 2 dalį dėdami visas pastangas NCB pateikia papildomas duomenų sekas, į kurias įtraukiami patikslinimai dėl perkainojimo ir perklasifikavimo (žr. šio priedo 2 dalį) ir paskolų pervedimai.

Kad ataskaitų teikimo našta būtų mažesnė, rengdami papildomas duomenų sekas NCB gali taikyti tam tikrą ribą. Visų pirma, jeigu absoliuti papildomų duomenų sekų, kurias reikia pateikti, suma yra mažesnė nei didžiausioji 50 mln. EUR suma ir 1 proc. atitinkamo likučio, t. y. riba = maks.(50 mln. EUR, 1 proc. likučio), NCB gali nurodyti sumą kaip nulį arba pranešti apie trūkstamą vertę. Tokia riba, kuri taip pat taikoma kredito įstaigų grupėms, yra apytikslė, ją nustatant siekiama padėti NCB nuspręsti, ar taikyti patikslinimą ar ne. Jeigu informacijos nėra arba ji nėra kokybiška, NCB gali nuspręsti apskaičiuoti įverčius arba pranešti apie trūkstamą vertę.

Be šių gairių ir pagal jas NCB turi pateikti papildomas duomenų sekas tik dėl kredito įstaigų, kurios nėra pagrindinių funkcijų įstaigos, jeigu tokia statistinė informacija renkama iš tų kredito įstaigų pagal Reglamentą (ES) Nr. 2021/379 (ECB/2021/2). Jeigu iš kredito įstaigų, kurios nėra pagrindinių funkcijų įstaigos, negaunama jokios statistinės informacijos, kurios reikia papildomai sekai pateikti, NCB gali pranešti apie trūkstamą vertę.

3. PŽĮ ir centrinės valdžios institucijos

Kai tinkama, NCB pateikia statistinę informaciją apie PŽĮ ir centrinės valdžios institucijas įtraukdami jų piniginius įsipareigojimus ne pinigų finansų įstaigoms, kurios yra euro zonos rezidentės, ir jų turimus grynuosius pinigus ir euro zonos PFĮ išleistus vertybinius popierius, kaip numatyta šių gairių 6 skirsnyje. Sudarant sandorius patikslinimai, iš principo, taip pat pateikiami laikantis PFĮ balanso statistikai keliamų reikalavimų, nors praktiškai pokyčiai dėl valiutų kurso ar rinkos kainų pasikeitimų nėra tikėtini. Tokie duomenys pateikiami, kaip aprašyta VI priede.









II PRIEDAS

1 DALIS







1 lentelė Papildomi straipsniai, kuriuos reikia pateikti centrinių bankų balansui (1) BALANSO STRAIPSNIAI Iš viso Euro zona Kiti pasaulio regionai Vidaus Euro zona, išskyrus vidaus Ne PFĮ ĮSIPAREIGOJIMAI 8. Grynieji pinigai apyvartoje iš jų banknotai euro banknotai M (†) nacionalinės valiutos banknotai (2) M (†) iš jų monetos euro monetos M (†) nacionalinės valiutos monetos (2) M (†) 9. Indėliai 9.1.e Vienadieniai indėliai (eurais) M 9.1.x Vienadieniai indėliai (užsienio valiuta) M 10. PRF akcijos (vienetai) 11. Išleisti skolos vertybiniai popieriai iki 1 metų (3) M M M 12. Kapitalas ir atsargos 13. Likę įsipareigojimai iš jų pereinamųjų straipsnių M iš jų laikinųjų straipsnių M iš jų Eurosistemos vidaus įsipareigojimai dėl euro banknotų apyvartoje M iš jų atidėjinių, kurie yra įsipareigojimai trečiosioms šalims M iš jų namų ūkių grynosios nuosavybės pensijų fonduose (4) Q (#) iš jų apskaitos / statistinių neatitikimų koregavimo (5) M (#) Atitiktinis SST įrašas M (#) TURTAS 1. Grynieji pinigai 2. Paskolos iš jų su tarptautiniais rezervais susijusių indėlių, laikomų ECB (6) M 3. Turimi skolos vertybiniai popieriai iš jų turimų skolos vertybinių popierių sukauptų palūkanų (7) Q 4. Akcijos 5. Investicinių fondų akcijos / vienetai 6. Nefinansinis turtas 7. Likęs turtas iš jų pereinamųjų straipsnių M iš jų laikinųjų straipsnių M iš jų Eurosistemos vidaus reikalavimų dėl euro banknotų apyvartoje M iš jų išankstinio draudimo įmokų mokėjimo ir rezervų numatomoms išmokoms (8) Q (#) iš jų reikalavimų, susijusių su centrinės valdžios išleistomis monetomis apyvartoje M iš jų turimų skolos vertybinių popierių sukauptų palūkanų (7) Q Auksas ir gautinas auksas (tik piniginis auksas) M (#) Iš TVF gautinos sumos – skolinimosi teisės, SST, kita M (#) ( 1 ) Likučiai pateikiami dėl visų straipsnių. Patikslinimai dėl perklasifikavimo ir perkainojimo pateikiami dėl (#) pažymėtų langelių. Patikslinimai dėl perklasifikavimo pateikiami tik dėl (†) pažymėtų langelių. ( 2 ) Banknotai ir monetos buvusiomis nacionalinėmis valiutomis, kurie yra likę po euro įvedimo. Duomenis reikia teikti bent 12 mėnesių po plėtros. ( 3 ) Pranešama, tik jeigu taikytina. ( 4 ) Atidėjiniai, susiję su įsipareigojimais trečiosioms šalims, kurie yra PFĮ įsipareigojimai namų ūkiams, t. y. techniniai atidėjiniai, skirti darbuotojų pensijoms. Tai paprastai darbuotojų pensijų fondai, kurie nėra nepriklausomos išorės įstaigos. ( 5 ) Šis straipsnis yra grynasis patikslinimas, taikoma siekiant subalansuoti statistinį balansą, kad tarp statistinių ir apskaitos vertinimų, susijusių su pateiktais turto ir įsipareigojimų duomenimis, nebūtų neatitikimų. ( 6 ) Į šį straipsnį įtraukiami NCB reikalavimai eurais, prilyginami prie rezervų užsienio valiuta pervedimo iš NCB į ECB. ( 7 ) Sukauptos sumos, apie kurias pranešama pateikiant duomenis dėl turimų skolos vertybinių popierių ar turto likučių pagal nacionalinę praktiką. ( 8 ) PFĮ mokamų bendrų įmokų dalis, kurią reikia priskirti prie kito ataskaitinio laikotarpio pridėjus dar nepatenkintus PFĮ reikalavimus.







2 lentelė Papildomi straipsniai, kuriuos reikia pateikti kitų PFĮ balansui (1) BALANSO STRAIPSNIAI Iš viso Euro zona Kiti pasaulio regionai Vidaus Euro zona, išskyrus vidaus Ne PFĮ ĮSIPAREIGOJIMAI 8. Grynieji pinigai apyvartoje 9. Indėliai iš jų atitiktinio įsipareigojimo, susijusio su paskolomis, kurių pripažinimas nėra panaikintas (2) M M M 9.1.e Vienadieniai indėliai (eurais) M 9.1.x Vienadieniai indėliai (užsienio valiuta) M 10. PRF akcijos (vienetai) 11. Išleisti skolos vertybiniai popieriai (3) iki 1 metų M (#) M (#) M (#) nuo 1 iki 2 metų M (#) M (#) M (#) Euro iki 1 metų M (#) M (#) M (#) nuo 1 iki 2 metų M (#) M (#) M (#) Užsienio valiutos iki 1 metų M (#) M (#) M (#) nuo 1 iki 2 metų M (#) M (#) M (#) iš jų išleistų skolos vertybinių popierių sukauptų palūkanų (4) Q 12. Kapitalas ir atsargos 13. Likę įsipareigojimai iš jų pereinamųjų straipsnių M iš jų laikinųjų straipsnių M iš jų atidėjinių, kurie yra įsipareigojimai trečiosioms šalims M iš jų namų ūkių grynosios nuosavybės pensijų fonduose (5) Q (#) iš jų išleistų skolos vertybinių popierių sukauptų palūkanų (4) Q iš jų apskaitos / statistinių neatitikimų koregavimo (6) M (#) TURTAS 1. Grynieji pinigai 2. Paskolos 3. Turimi skolos vertybiniai popieriai iš jų turimų skolos vertybinių popierių sukauptų palūkanų (4) Q 4. Akcijos 5. Investicinių fondų akcijos / vienetai 6. Nefinansinis turtas 7. Likęs turtas iš jų pereinamųjų straipsnių M iš jų laikinųjų straipsnių M iš jų išankstinio draudimo įmokų mokėjimo ir rezervų numatomoms išmokoms (7) Q (#) iš jų turimų skolos vertybinių popierių sukauptų palūkanų (4) Q ( 1 ) Likučiai pateikiami dėl visų straipsnių. Patikslinimai dėl perklasifikavimo ir perkainojimo pateikiami dėl (#) pažymėtų langelių. Patikslinimai dėl perklasifikavimo pateikiami tik dėl (†) pažymėtų langelių. ( 2 ) Šiuose straipsniuose įrašomas atitiktinis įsipareigojimas, susijęs su paskolomis, kurios yra pakeistos vertybiniais popieriais, bet kurių pripažinimas PFĮ balanse nėra panaikintas pagal taikytinus apskaitos standartus. ( 3 ) Pagal ECB ir NCB susitarimą NCB negali pranešti apie tokias sekas, jeigu ECB naudoja alternatyvius duomenų šaltinius. ( 4 ) Sukauptos sumos, apie kurias pranešama atitinkamoje priemonių kategorijoje arba pateikiant duomenis dėl turto likučių / įsipareigojimų likučių pagal nacionalinę praktiką. ( 5 ) Atidėjiniai, susiję su įsipareigojimais trečiosioms šalims, kurie yra PFĮ įsipareigojimai namų ūkiams, t. y. techniniai atidėjiniai, skirti darbuotojų pensijoms. Tai paprastai darbuotojų pensijų fondai, kurie nėra nepriklausomos išorės įstaigos. ( 6 ) Šis straipsnis yra grynasis patikslinimas, taikomas siekiant subalansuoti statistinį balansą, kad tarp statistinių ir apskaitos vertinimų, susijusių su pateiktais turto ir įsipareigojimų duomenimis, nebūtų neatitikimų. ( 7 ) PFĮ mokamų bendrų įmokų dalis, kurią reikia priskirti prie kito ataskaitinio laikotarpio pridėjus dar nepatenkintus PFĮ reikalavimus.







3 lentelė Paskolos, suteiktos kitiems euro zonos finansiniams tarpininkams + finansiniai pagalbininkai + priklausomos finansų įstaigos ir pinigų skolintojai (S.125+S.126+S.127) Likučiai, patikslinimai dėl perkainojimo ir patikslinimai dėl perklasifikavimo (kas ketvirtį) BALANSO STRAIPSNIAI A. Vidaus B. Euro zona, išskyrus vidaus Iš viso Kiti finansiniai tarpininkai (S.125) Finansiniai pagalbininkai (S.126) Priklausomos finansų įstaigos ir pinigų skolintojai (S.127) Iš viso Kiti finansiniai tarpininkai (S.125) Finansiniai pagalbininkai (S.126) Priklausomos finansų įstaigos ir pinigų skolintojai (S.127) TURTAS Paskolos iki 1 metų nuo 1 iki 5 metų nuo 5 metų

2 DALIS

1 lentelė

Paskolos, kurias perduoda vidaus PFĮ ir kurios daro poveikį ne PFĮ aptarnaujamoms apskaitomoms paskolų atsargoms (1)

Likučiai ir finansiniai sandoriai, išskyrus paskolų perdavimo poveikį (kas mėnesį)

2 lentelė

Perduotos paskolos, kurias administruoja kita vidaus PFĮ, ne perdavėjas (1)

Grynieji perdavimai, likučiai, patikslinimai dėl perklasifikavimo ir patikslinimai dėl perkainojimo (kas mėnesį) (2)

3 DALIS

1 lentelė

Statistinė informacija, kurią reikia įtraukti į PRF balanso straipsnius

Likučiai, patikslinimai dėl perkainojimo ir patikslinimai dėl perklasifikavimo (kas ketvirtį)







2 lentelė PRF balanso straipsniai. Suskirstymas pagal valiutą Likučiai (kas ketvirtį) BALANSO STRAIPSNIAI Visos valiutos Euro Kitos valiutos GBP USD JPY CHF TURTAS Paskolos Kiti pasaulio regionai Turimi skolos vertybiniai popieriai Vidaus išleista PFĮ išleista ne PFĮ Euro zona, išskyrus vidaus išleista PFĮ išleista ne PFĮ Kiti pasaulio regionai (Ketvirtiniai) reikalavimai, keliami PFĮ pagal Reglamentą (ES) 2021/379 (ECB/2021/2).

4 DALIS







1 lentelė Statistiniai duomenys dėl PFĮ nepanaudotų kredito linijų Likučiai ir patikslinimai dėl perklasifikavimo NEBALANSINIAI STRAIPSNIAI A. Vidaus B. Euro zona, išskyrus vidaus C. Kiti pasaulio regionai Nepanaudotos kredito linijos Iš viso PFĮ (S.121 + S.122 + S.123) Valdžios sektorius (S.13) Ne PRF investiciniai fondai (S.124) Kiti finansiniai tarpininkai + finansiniai pagalbininkai + priklausomos finansų įstaigos ir pinigų skolintojai (S.125 + S.126 + S.127) Draudimo bendrovės (S.128) Pensijų fondai (S.129) Ne finansų bendrovės (S.11) Namų ūkiai + namų ūkiams paslaugas teikiančios ne pelno įstaigos (S.14 + S.15)

5 DALIS

Paskolos ne finansų bendrovėms pagal ekonominės veiklos rūšį

NCB pateikia duomenis dėl atskirų skirsnių pagal I šabloną arba, jeigu tam tikrų skirsnių duomenų nėra, – pagal II šabloną.

NCB pateikia likučius atskirai dėl paskolų šalies ne finansų bendrovėms ir, jeigu tokių duomenų yra, dėl paskolų kitų euro zonos valstybių narių ne finansų bendrovėms. Visi duomenys pateikiami mln. EUR.







I šablonas II šablonas 1 A. Žemės ūkis, miškininkystė ir žuvininkystė 1 A. Žemės ūkis, miškininkystė ir žuvininkystė 2 B. Kasyba ir karjerų eksploatavimas 2 B. Kasyba ir karjerų eksploatavimas 3 C. Apdirbamoji pramonė 3 C. Apdirbamoji pramonė 4 D. Elektros, dujų, garo tiekimas ir oro kondicionavimas 4 D. Elektros, dujų, garo tiekimas ir oro kondicionavimas + E. Vandens tiekimas, nuotekų valymas, atliekų tvarkymas ir regeneravimas 5 E. Vandens tiekimas, nuotekų valymas, atliekų tvarkymas ir regeneravimas 6 F. Statyba 5 F. Statyba 7 G. Didmeninė ir mažmeninė prekyba. Motorinių transporto priemonių ir motociklų remontas 6 G. Didmeninė ir mažmeninė prekyba. Motorinių transporto priemonių ir motociklų remontas 8 I. Apgyvendinimo ir maitinimo paslaugų veikla 7 I. Apgyvendinimo ir maitinimo paslaugų veikla 9 H. Transportas ir saugojimas 8 H. Transportas ir saugojimas + J. Informavimas ir komunikacija 10 J. Informavimas ir komunikacija 11 L. Nekilnojamojo turto operacijos 9 L. Nekilnojamojo turto operacijos + M. Profesinė, mokslinė ir techninė veikla + N. Administracinė ir aptarnavimo veikla 12 M. Profesinė, mokslinė ir techninė veikla 13 N. Administracinė ir aptarnavimo veikla 14 Visi kiti skirsniai, svarbūs ne finansų bendrovėms 10 Visi kiti skirsniai, svarbūs ne finansų bendrovėms

Pastaba. Raidės atitinka NACE 2 red. klasifikaciją.









III PRIEDAS

1 DALIS

Papildomi mėnesiniai PFĮ palūkanų normų (PPN) statistiniai duomenys







1 lentelė. Atnaujinamosios paskolos ir sąskaitų pereikvojimas bei kreditinės kortelės patogumo kreditas ir išplėstinis kreditinės kortelės kreditas Sektorius Priemonės rūšis Naujų sandorių rodiklis Prievolė teikti ataskaitas Paskolos EUR Namų ūkiams Atnaujinamosios paskolos ir sąskaitų pereikvojimas bei kreditinės kortelės patogumo kreditas ir išplėstinis kreditinės kortelės kreditas 86 AAR / NDER, suma Ne finansų bendrovėms Atnaujinamosios paskolos ir sąskaitų pereikvojimas bei kreditinės kortelės patogumo kreditas ir išplėstinis kreditinės kortelės kreditas 87 AAR / NDER, suma

1. PPN statistikos tikslais sąvokos „atnaujinamosios paskolos ir sąskaitų pereikvojimas“, „kreditinės kortelės patogumo kreditas“ ir „išplėstinis kreditinės kortelės kreditas“ turi tokią pat reikšmę, kaip Reglamento (ES) 2021/379 (ECB/2021/2) ( 13 ) II priedo 2 dalyje, neatsižvelgiant į pirminį palūkanų normos fiksavimo laikotarpį. Baudos už sąskaitų pereikvojimą, kurios taikomos kaip kitų mokesčių dalis, pavyzdžiui, kaip specialios įmokos, neįtraukiamos į Europos Centrinio Banko reglamento (ES) Nr. 1072/2013 (ECB/2013/34) ( 14 ) I priedo 1 dalyje apibrėžtą perskaičiuotą sutartinę normą (AAR). AAR arba siaurai apibrėžta faktinė norma (NDER) nurodomos dėl šio priedo 1 lentelėje išvardytų kategorijų. Kartu su AAR / NDER pateikiama susijusi naujų sandorių suma.

2. Atnaujinamųjų paskolų ir sąskaitų pereikvojimo, kreditinės kortelės patogumo kredito ir išplėstinio kreditinės kortelės kredito atveju naujų sandorių suma yra likučiai. 86 ir 87 rodikliai apskaičiuojami remiantis Reglamento (ES) Nr. 1072/2013 (ECB/2013/34) I priedo 2 priedėlio 12, 23, 32 ir 36 rodikliais, o apskaitomi likučiai, susiję su atnaujinamosiomis paskolomis ir sąskaitų pereikvojimu, kreditinės kortelės patogumo kreditu ir išplėstiniu kreditinės kortelės kreditu – pagal Reglamento (ES) 2021/379 (ECB/2021/2) I priedą. Palūkanų normos apskaičiuojamos kaip atitinkamų rodiklių, nurodytų Reglamento (ES) Nr. 1072/2013 (ECB/2013/34) I priedo 2 priedėlyje, svertiniai vidurkiai, kreditinės kortelės patogumo kreditui taikant nulinę palūkanų normą. 86 ir 87 rodiklių paskirtis – užtikrinti suderinamumą su 12 ir 23 rodikliais („sąskaitų pereikvojimas“), kaip buvo apibrėžta (jau panaikintame) Reglamente (EB) Nr. 63/2002 (ECB/2001/18) ( 15 ), t. y. prieš jį iš dalies pakeičiant Reglamentu (EB) Nr. 290/2009 (ECB/2009/7) ( 16 ).







2 lentelė. Palūkanų normos, taikomos namų ūkiams ir ne finansų bendrovėms suteiktoms paskoloms, kurių sąlygos buvo pakeistos Sektorius Priemonės rūšis Pradinis terminas, įspėjamasis laikotarpis, pradinis palūkanų normos fiksavimo laikotarpis Naujų sandorių rodiklis Prievolė teikti ataskaitas Paskolos, kurių sąlygos buvo pakeistos, EUR Namų ūkiams Vartojimui iš viso 88 AAR / NDER Būstui pirkti iš viso 89 AAR / NDER Kitiems tikslams iš viso 90 AAR / NDER Ne finansų bendrovėms iš viso 91 AAR / NDER

3. PFĮ palūkanų normų statistikos tikslais į namų ūkiams ir ne finansų bendrovėms suteiktas paskolas, kurių sąlygos buvo pakeistos, įtraukiami visi nauji sandoriai dėl paskolų, išskyrus atnaujinamąsias paskolas ir sąskaitų pereikvojimus bei ir kreditinės kortelės skolą, kurios buvo suteiktos, bet iki sąlygų pakeitimo dar negrąžintos. Kalbant apie paskolas, perduodamas iš kitos įstaigos, sąlygų pakeitimas susijęs su naujais sandoriais dėl paskolų, kurias buvo suteikusi paskolą parduodanti ar perduodanti įstaiga. Dėl 2 lentelėje išvardytų kategorijų, be sumų, kurias reikalaujama pateikti pagal Reglamentą (ES) Nr. 1072/2013 (ECB/2013/34), kai tik įmanoma, pateikiama tik AAR ar NDER.

2 DALIS

Faktinės atskaitingosios visumos atranka ir imties peržiūra PFĮ palūkanų normų statistikai

1 skirsnis. Faktinės atskaitingosios visumos atranka

1. Bendra atrankos procedūra

1. Atrinkdami PFĮ palūkanų normų statistiką pagal Reglamentą (ES) Nr. 1072/2013 (ECB/2013/34) renkančius atskaitinguosius agentus NCB taiko procedūrą, kuri yra pavaizduota toliau esančioje diagramoje. Ši procedūra apibrėžta taip:

2. Surašymas ar imtis

2. Kiekvienas NCB renkasi savo atskaitinguosius agentus iš PFĮ, išskyrus centrinius bankus ir PRF, atraminėje atskaitingoje visumoje, reziduojančioje toje pačioje valstybėje narėje, kaip NCB, kurios valiuta yra euro (toliau – euro zonos valstybė narė).

3. Norėdami atrinkti atskaitinguosius agentus NCB turi atlikti surašymą arba taikyti atrankos metodą, atitinkantį toliau nustatytus reikalavimus.

4. Surašymo atveju NCB prašo kiekvienos į atraminę atskaitingąją visumą įtrauktos PFĮ rezidentės teikti PFĮ palūkanų normų statistiką. Kintamieji, kuriuos reikia rinkti surašymo priemonėmis, yra palūkanų normos ir naujų sandorių sumos bei likučių palūkanų normos.

5. Imties atveju tik atrinktų į atraminę atskaitingąją visumą įtrauktų PFĮ bus prašoma teikti duomenis. Kintamieji, kuriuos reikia apskaičiuoti sudarant imtį, yra palūkanų normos ir naujų sandorių sumos bei likučių palūkanų normos. Jie vadinami atrankos kintamaisiais. Siekiant kuo labiau sumažinti pavojų, kad imties tyrimo rezultatai neatitiks tikrųjų (nežinomų) faktinės atskaitingosios visumos verčių, imtį reikėtų formuoti taip, kad tai būtų reprezentatyvi atraminės atskaitingosios visumos imtis. Renkant PFĮ palūkanų normų statistiką imtis laikoma reprezentatyvia, jeigu joje taip pat perteikiamos visos PFĮ palūkanų normų statistikai svarbios ir būdingos atraminės atskaitingosios visumos charakteristikos. Siekdami sudaryti pirminę imtį NCB gali naudoti tinkamus pakaitinius kintamuosius ir modelius, kad parengtų imties planą, net jeigu iš esamų šaltinių gauti pagrindiniai duomenys ne visiškai atitinka apibrėžtis Reglamente (ES) Nr. 1072/2013 (ECB/2013/34).

3. Atraminės atskaitingosios visumos stratifikacija

6. Siekdamas užtikrinti, kad imtis būtų reprezentatyvi, kiekvienas NCB, PFĮ palūkanų normų statistikai taikantis imties metodą, turėtų tinkamai stratifikuoti atraminę atskaitingąją visumą prieš atrinkdamas atskaitinguosius agentus. Atliekant stratifikaciją atraminė atskaitingoji visuma N padalijama į imties dalis ar sluoksnius N1, N2, N3… NL. Toks padalijimas į imties dalis ar sluoksnius neturi iš dalies sutapti ir kartu sudaro atraminę atskaitingąją visumą:

N1 + N2 + N3 + … + NL = N

7. NCB apibrėžia stratifikacijos kriterijus, kuriuos taikant atraminę atskaitingąją visumą galima padalyti į vienarūšius sluoksnius. Sluoksniai laikomi vienarūšiais, jeigu sluoksnio viduje imties kintamųjų variacijų suma yra gerokai mažesnė nei bendra visos faktinės atskaitingosios visumos variacija ( 17 ). Stratifikacijos kriterijai yra susieti su PFĮ palūkanų normų statistika, t. y. yra ryšys tarp stratifikacijos kriterijų ir imtyje apskaičiuotinų palūkanų normų ir sumų.

8. Kiekvienas NCB, taikantis imties metodą, turi nustatyti bent vieną stratifikacijos kriterijų, kad PFĮ imtis būtų reprezentatyvi atitinkamos euro zonos valstybės narės imtis, o imties paklaida būtų nedidelė. NCB turėtų stengtis nustatyti stratifikacijos kriterijų hierarchiją. Tam būtina atsižvelgti į nacionalines aplinkybes, tokie kriterijai nustatomi atskirai kiekvienai euro zonos valstybei narei.

9. Atskaitingieji agentai atrenkami atliekant vienpakopę atranką po to, kai yra apibrėžti visi sluoksniai. Tik šiame etape atskaitingieji agentai išrenkami iš atraminės atskaitingosios visumos. Tarpinės atrankos atlikti nederėtų.

4. Imties paskirstymas pagal sluoksnius ir atskaitingųjų agentų atranka

10. Apibrėžę nacionalinius sluoksnius pagal 6 ir 7 punktus NCB, taikantys imties metodą, sudaro imtį kiekviename sluoksnyje atrinkdami faktinius atskaitinguosius agentus. Bendras nacionalinės imties dydis n – tai kiekvieno sluoksnio imties dydžių n1, n2, n3, …, nL suma:

n1 + n2 + n3 + … + nL = n.

11. Kiekvienas NCB renkasi tinkamiausią nacionalinės imties dydžio n paskirstymą tarp sluoksnių. Taigi kiekvienam sluoksniui NCB apibrėžia, kiek atskaitingųjų agentų nh atrenkama iš bendro PFĮ skaičiaus Nh. Pagal kiekvieno sluoksnio h imties dažnį nh/Nh galima apskaičiuoti kiekvieno sluoksnio variaciją. Tai reiškia, kad iš kiekvieno sluoksnio išrenkami bent du atskaitingieji agentai.

12. Siekdami kiekviename sluoksnyje atrinkti faktinius atskaitinguosius agentus NCB įtraukia visas sluoksnio įstaigas, atlieka atsitiktinę atranką arba išrenka didžiausias sluoksnio įstaigas. Atsitiktinės atrankos atveju kiekvieno sluoksnio įstaigos atrenkamos atsitiktiniu būdu visoms įstaigoms užtikrinant vienodą tikimybę arba nustatant įstaigos dydžiui proporcingą tikimybę. Atsitiktinę atranką atliekantys ar didžiausias įstaigas atrenkantys NCB kai kuriuose sluoksniuose gali nuspręsti įtraukti visas įstaigas.

13. Informaciją apie kiekvienos kredito įstaigos ir kitų atraminės atskaitingosios visumos įstaigų dydį nacionaliniu lygmeniu galima gauti iš PFĮ balanso statistikos, renkamos remiantis Reglamentu (ES) Nr. 2021/379 (ECB/2021/2). NCB privalo naudoti bendrą namų ūkių ir ne finansų bendrovių, reziduojančių euro zonos valstybėse narėse, indėlių ir paskolų eurais sumą, kuri yra balanso dalis, svarbi PFĮ palūkanų normų statistikai, arba panašus pakaitinis kintamasis.

14. PFĮ palūkanų normų statistika turi būti grindžiama atranka be pakaitinių rodiklių, t. y. kiekviena atraminės atskaitingosios visumos PFĮ gali būti atrenkama tik vieną kartą.

15. Jeigu NCB nusprendžia surašyti visas sluoksnio PFĮ, NCB gali sudaryti to sluoksnio imtį filialų lygmeniu. Būtinoji sąlyga – NCB turi išsamų filialų sąrašą, į kurį yra įtraukti visi kredito ir kitų sluoksnio įstaigų sandoriai, ir tinkamus duomenis, kad galėtų įvertinti filialų naujų sandorių su namų ūkiais ir ne finansų bendrovėmis palūkanų normų variaciją. Atrenkant ir išlaikant filialus taikomi visi šiose gairėse nustatyti reikalavimai. Atrinkti filialai tampa nominaliaisiais atskaitingaisiais agentais, kuriems taikomi visi Reglamento (ES) Nr. 1072/2013 (ECB/2013/34) I priede nustatyti ataskaitų teikimo reikalavimai. Ši procedūra nedaro poveikio kiekvienos PFĮ, kuriai priklauso filialai, prievolei būti atskaitingaisiais agentais.

5. Mažiausiasis nacionalinės imties dydis

16. Mažiausiasis nacionalinės imties dydis apibrėžiamas skirtingai, priklausomai nuo to, ar atitinkamas NCB taiko atsitiktinę atranką ar kiekviename sluoksnyje atrenka didžiausias įstaigas.

17. Jeigu NCB atrenka faktines atskaitingąsias įstaigas atsitiktiniu būdu, mažiausiasis nacionalinės imties dydis turėtų būti toks, kad didžiausioji atsitiktinė vidutinė naujų sandorių palūkanų normų paklaida visose priemonių kategorijose neviršytų 10 bazinių punktų esant 90 proc. pasikliovimo lygiui ( 18 ).

18. Didžiausioji atsitiktinė paklaida apibrėžiama kaip , kur D yra didžiausioji atsitiktinė paklaida, zα/2 – koeficientas, apskaičiuotas remiantis Gauso skirstiniu ar bet kokiu tinkamu skirstiniu atsižvelgiant į duomenų struktūrą (pvz., t-skirstiniu), vadovaujantis prielaida, kad pasikliovimo lygis yra 1-α, kur yra parametro θ įvertinio variacija, o yra apskaičiuotoji parametro θ įvertinio variacija.

19. Jeigu NCB kiekviename sluoksnyje atrenka didžiausią įstaigą, imties kokybė turėtų būti grindžiama sintezuota vidutinės absoliučios paklaidos (MAE) verte. Faktinė sintezuota MAE neturėtų viršyti laike kintančios MAE ribos, darant prielaidą, kad kiekvieno sluoksnio ir rodiklio paklaidos skirtumas yra 10 bazinių punktų.

20. Tam tikro įvertinio sintezuotą MAES per tam tikrą laikotarpį reikėtų apibrėžti taip:

čia:

– sintezuota MAE,

Bc , Bk – dydis tam tikroje PFĮ palūkanų normų kategorijoje,

ic 1 – vidutinė palūkanų norma, apskaičiuota c kategorijoje,

– MAE tam tikroje PFĮ palūkanų normų kategorijoje remiantis įvertiniu ,

Bj 0 – dydis, atitinkantis faktiškai neapskaitomus duomenis tam tikrame sluoksnyje j,

Bj 1 dydis, atitinkantis faktiškai apskaitomus duomenis tam tikrame sluoksnyje j Jeigu naudojama imtis, Bj 1 yra apibendrinti dydžiai. Apibendrinimo procesas išsamiau aprašytas 4 skirsnyje.

B – bendras visų sluoksnių dydis, t. y. Bj 0 ir Bj 1 suma visuose sluoksniuose,

– bendros sluoksnio j paklaidos įvertis,

ij 1 – svertinis palūkanų normos vidurkis, atitinkantis faktiškai apskaitomus duomenis tam tikrame sluoksnyje j,

– įvertinio vertė sluoksnio j subsluoksnyje, kuris neturi jokios priskirtos vertės.

Jeigu viename iš apskaitomų sluoksnių aprėpties dydis yra nulis, siekiant užtikrinti, kad MAE nebūtų nulis, reikėtų naudoti kito sluoksnio vidurkį.

yra pirmojo ir trečiojo sluoksnio kvartilių, nustatomų kaip PFĮ palūkanų normų kategorijos palūkanų norma, vidurkis, kai 25 proc. (ir atitinkamai 75 proc.) apskaitomų palūkanų normų neviršija to skaičiaus. Pirmasis ir trečiasis kvartiliai dėl sluoksnio įstaigų apskaitomi prieš tai pritaikant tos kategorijos svertinį dydžio rodiklį. Dviejų MAE įvertinių (pirmojo ir trečiojo kvartilių) vidurkis naudojamas kaip parametro įvertis ( 19 ).

21. Didžiausioji atsitiktinė paklaida ir sintezuota MAE atskirai apskaičiuojamos dėl naujų sandorių ir dėl likučių. Naujų sandorių atveju didžiausioji atsitiktinė paklaida ir sintezuota MAE turėtų būti apskaičiuojamos remiantis 1–11, 13–22 ir 24–29 rodikliais, kaip aprašyta Reglamento (ES) Nr. 1072/2013 (ECB/2013/34) I priedo 2 priedėlyje. Likučių atveju didžiausioji atsitiktinė paklaida ir sintezuota MAE turėtų būti apskaičiuojamos remiantis 1–14 rodikliais, kaip aprašyta Reglamento (ES) Nr. 1072/2013 (ECB/2013/34) I priedo 1 priedėlyje.

22. Mažiausiasis nacionalinės imties dydis – tai ir mažiausiasis pirminės imties dydis, ir mažiausiasis imties dydis po peržiūros, kaip apibrėžta kitame skirsnyje dėl faktinės atskaitingosios visumos peržiūros. Esant susijungiančių ir pasitraukiančių subjektų imties dydis ilgainiui gali būti mažinamas iki kito peržiūros laikotarpio.

23. NCB gali atsirinkti daugiau atskaitingųjų agentų nei nustatyta mažiausioji nacionalinė imtis, ypač tuomet, kai reikia, kad nacionalinė imtis reprezentatyvesnė atsižvelgiant į nacionalinės finansų sistemos struktūrą.

24. Atraminės atskaitingosios visumos PFĮ skaičius ir mažiausiasis imties dydis turi derėti. PFĮ, kurios reziduoja vienoje euro zonos valstybėje narėje ir yra individualiai įtrauktos į PFĮ sąrašą kaip įsteigtos ir atnaujintos pagal Reglamento (EB) Nr. 2021/379 (ECB/2021/2) I priedo 1 dalies 1 skirsnyje nustatytus klasifikacinius principus, NCB gali leisti pateikti PFĮ palūkanų normų statistiką kartu kaip grupei. Grupė tampa nominaliuoju atskaitinguoju agentu. Tai reiškia, kad grupė pateikia PFĮ palūkanų normų statistiką tarsi viena PFĮ, t. y. ji pateikia kiekvienos priemonių kategorijos vieną vidutinę palūkanų normą visos grupės vardu vietoj vienos palūkanų normos kiekvienai PFĮ sąraše nurodytai PFĮ. Be to, grupei priklausančios PFĮ vis tiek laikomos atskiromis atraminės atskaitingosios visumos ir imties įstaigomis.

2 skirsnis. Faktinės atskaitingosios visumos imties peržiūra

6. Imties peržiūra per tam tikrą laiką

25. Atrankos metodą pasirinkę NCB privalo užtikrinti, kad ilgainiui imtis išliktų reprezentatyvi.

26. Todėl NCB bent kartą per metus turėtų patikrinti savo imties reprezentatyvumą. Jei įvyksta esminių atraminės atskaitingosios visumos pokyčių, po šio kasmetinio patikrinimo tie pokyčiai turi būti perkelti į imtį.

27. Ne rečiau nei kas trejus metus NCB privalo atlikti reguliarią imties peržiūrą atsižvelgdami į subjektus, prisijungusius prie atraminės atskaitingosios visumos, iš atraminės ir faktinės atskaitingosios visumos pasitraukusius subjektus ir kitas pasikeitusias atskaitingųjų agentų charakteristikas bei taikyti 5 skirsnio nuostatas dėl mažiausiojo nacionalinės imties dydžio. Reguliari imties peržiūra bus atliekama remiantis įvertinimu, kaip laikomasi 1 skirsnio nuostatų dėl faktinės atskaitingosios visumos atrankos, mėnesiniais duomenimis kiekvieno metų, kuriais atliekama peržiūra, ketvirčio pabaigoje. Tačiau NCB gali tikrinti ir atnaujinti savo imtį dažniau.

28. Ilgainiui imtis bus tikslinama, kad būtų atsižvelgta į subjektus, prisijungusius prie atraminės atskaitingosios visumos, ir kad ji ir toliau būtų reprezentatyvi atraminės atskaitingosios visumos imtis. Todėl NCB turi sudaryti imtį nb iš visų naujų visumos narių Nb. Papildomas prisijungiančių įstaigų nb išsirinkimas iš viso naujai prisijungusių subjektų skaičiaus Nb vadinamas ilgainiui formuojama atskirąja imtimi.

29. Ilgainiui imtis bus tikslinama siekiant atsižvelgti į subjektus, pasitraukiančius iš atraminės ir faktinės atskaitingosios visumos. Nieko tikslinti nereikia, jeigu iš atraminės atskaitingosios visumos Nd pasitraukusių subjektų skaičius yra proporcingas iš imties nd pasitraukusių subjektų skaičiui (1 atvejis). Jei imtyje nesančios įstaigos pasitraukia iš atraminės atskaitingosios visumos, imtis tampa didesnė palyginti su atraminės atskaitingosios visumos dydžiu (2 atvejis). Jeigu iš imties pasitraukia palyginti daugiau įstaigų nei sudaro atraminę atskaitingąją visumą, imtis ilgainiui tampa per maža ir gali tapti nebereprezentatyvia (3 atvejis). 2 ir 3 atvejais, jeigu atrenkant faktiškai atskaitingas įstaigas naudojama atsitiktinė atranka, kiekvienos imties įstaigos svorius reikia patikslinti taikant nustatytą statistinį metodą, parengtą remiantis atrankos teorija. Kiekvieno atskaitingojo agento svoris yra atvirkštinis jo atrankos tikimybės rodiklis ir atitinkamai išplėtimo koeficientas. 2 atveju, jeigu visumos imtis yra palyginti didesnė, iš imties neišrenkamas joks atskaitingasis agentas. 3 atveju, jeigu atrenkamos didžiausios įstaigos, imtis patikslinama atrenkant papildomas įstaigas pagal jų dydį.

30. Ilgainiui imtis bus tikslinama siekiant atsižvelgti į atskaitingųjų agentų charakteristikų pokyčius. Tokių pokyčių gali atsirasti dėl įstaigų sujungimo, padalijimo, augimo ir kt. Gali pasikeisti kai kurių atskaitingųjų agentų sluoksnis. Kaip 2 ir 3 atvejais, susijusiais su iš visumos pasitraukiančiais subjektais, imtis patikslinama taikant nustatytą statistinį metodą, parengtą pagal atrankos teoriją. Jeigu NCB vykdo atsitiktinę atranką, priskiriamos naujos atrankos tikimybės ir svoriai.

3 skirsnis. Kiti atrankos klausimai

7. Nuoseklumas

31. Siekdami užtikrinti nuoseklumą tarp PFĮ palūkanų normų statistinių duomenų dėl indėlių ir paskolų likučių bei dėl naujų su indėliais ir paskolomis susijusių sandorių, atrankos metodą pasirinkę NCB tokiai statistikai rinkti privalo pasitelkti tuos pačius atskaitinguosius agentus. NCB taip pat gali taikyti atrankos metodą PFĮ palūkanų normų statistikos poaibiui, o likusiems duomenims – surašymą. Tačiau jie negali naudoti dviejų arba daugiau skirtingų imčių.

8. Finansin